Kemeriahan Berganda, Roadshow OPPO Reno 10x Zoom Terima Sambutan Luar Biasa!

OPPO Malaysia mengadakan siri roadshow khas OPPO Reno 10x Zoom bersempena memeriahkan lagi kehadiran peranti tersebut di pasaran tempatan. Roadshow berlangsung di Sunway Pyramid bermula semalam sehingga 30 Jun 2019.

Pelbagai aktiviti menarik menanti pengunjung termasuk ganjaran lumayan sehingga RM40,000 untuk dimenangi dan sesi bertemu selebriti tempatan seperti Amyra Rosly, Phei Yong, Elfira Loy dan banyak lagi.

Selain itu, OPPO juga bekerjasama dengan sejulan syarikat telekomunikasi terkemuka seperti Celcom dan Maxis bagi memberikan tawaran menarik buat pengguna dengan pelan mudah alih mesra bajet.

Antaranya, pengguna Celcom boleh memiliki siri OPPO Reno secara persuma dengan pelan Celcom – tawaran ini juga didapati di EasyPhone dengan serendah RM91/bulan. Sementara itu, pelanggan MaxisONE 188 pula boleh mendapatkan OPPO Reno 10x Zoom dengan serendah RM105/bulan.

Tersedia dalam dua versi, OPPO Reno (standard) dijual pada harga RM1,999. Manakala, OPPO Reno 10x Zoom pula berharga RM3,399. Setiap pembelian OPPO Reno 10x Zoom didatangkan dengan hadiah eksklusif termasuk Gimbal Stabiliser (RM599), lanjutan jaminan waranti dan jaminan perlindungan skrin selama setahun (RM139 setiap satu).

Selain itu, OPPO juga menawarkan program tukar beli untuk pengguna trade-in smartphone lama dan tukar kepada siri OPPO Reno baru. Menariknya, penjimatan adalah sehingga RM1,250! Maklumat lanjut KLIK PAUTAN INI.

Bagi yang berminat untuk membeli dan merasa sendiri pengalaman ‘bermain’ dengan peranti baru OPPO ini, anda boleh berkunjung ke siri roadshow ini! Jangan lupa juga ajak ahli keluarga dan kawan-kawan okay! Maklumat lanjut, OPPO Malaysia.


Tarikh Pelancaran Redmi Note 8 & Note 8 Pro Terdedah – Bakal Diperkenal Pada 29 Ogos 2019?

Peranti yang ditunggu-tunggu nampaknya bakal tiba! Tarikh pelancaran pendatang baru Redmi iaitu Redmi Note 8 dan Redmi Note 8 Pro kini terdedah – bakal diperkenalkan pada 29 Ogos 2019 dalam sebuah acara pelancaran berlangsung di China.

Perkara ini dikongsi oleh Ketua Pegawai Eksekutif Xiaomi, Lei Jun menerusi sebuah poster penggoda di laman Weibo. Poster tersebut juga mendedahkan peranti ini didatangkan dengan sokongan empat kamera utama dan salah satu daripadanya menyokong sensor 64MP. Jika diteliti, terdapat sokongan pengimbas cap jari fizikal berbentuk bulat pada belakang peranti.

Pun begitu, maklumat lanjut mengenai spesifikasi penuh peranti masih belum dikongsi. Pasti redmi punyai kejutan tersendiri buat peminat setia! Jadi, sama-sama kita tunggu dan kekal bersama eRing untuk lebih info terkini!


Waze Kini Berintegrasi Dengan Apple CarPlay

Masalah kesesakan lalu lintas telah lama menjadi topik perbualan hangat, namun sehingga kini jalan penyelesaiannya masih belum dapat dicapai sepenuhnya.

Sehubungan dengan senario itu , Waze kini melangkah setapak maju kehadapan apabila mengumumkan integrasi dengan Apple CarPlay bagi menangani masalah tersebut sekaligus merealisasikan misi mereka untuk membuat pemanduan lebih selamat untuk semua.

Intergrasi ini akan memberi peluang kepada semua pengguna CarPlay untuk menggunakan ciri-ciri yang terdapat pada Waze dengan lancar dan secara terus daripada peranti paparan dalam kereta mereka.

Pengguna CarPlay kini boleh memuat turun aplikasi Waze dan bergerak ke tempat kegemaran mereka dengan hanya menyambungkan iPhone mereka ke sebuah sistem yang menyokong CarPlay menggunakan kabel USB atau sambungan tanpa wayar.

Dengan menggunakan Waze untuk CarPlay, para pemandu dapat menikmati pengalaman penuh Waze dengan mudah, termasuk:


Raja Kamera Aksi Akan Tiba Tidak Lama Lagi!

GoPro, jenama premium bagi peranti kamera aksi telah pun melancarkan model terbaru mereka minggu lepas. Kali ini GoPro memperkenalkan Hero5 dengan dua variasi, iaitu HERO5 Black dan HERO5 Session.Pastinya peminat kamera aksi di Malaysia sudah tidak sabar menunggu kamera ini dijual di pasaran tempatan. Anda tidak perlu menunggu lama kerana pada 3 Oktober kamera ini akan mula dijual di beberapa stor kamera di seluruh negara. Anda boleh mendapatkan GoPro HERO5 Black pada harga RM1,849, manakala GoPro HERO5 Session pula dijual pada harga RM1,399.

GoPro HERO5 Black hadir dengan beberapa fungsi baru yang sangat menarik, fungsi arahan suara dan kalis air merupakan antara fungsi utama yang diketengahkan GoPro. Selain itu model ini juga dilengkapi lensa 12 megapiksel dan sistem penstabil imej yang ditambah baik. Manakala GoPro HERO5 Session yang mempunyai rangka badan yang lebih kompak dilengkapi lensa 10 megapiksel, penstabil imej dan juga fungsi arahan suara.

Berikut adalah senarai stor dan lokasi yang menjual kedua-dua model terbaru ini. Stok jualan adalah terhad, jadi anda perlu cepat sekiranya mempunyai niat untuk mendapatkan raja kamera aksi ini.


Vivo Tawar Promosi Hebat Sempena Christmas Carnival Season

Bersempena Christmas Carnival Season, vivo kini menawarkan fon kepala PERCUMA kepada mereka yang membuat pembelian siri V11 bermula HARI INI! V11 dijual pada harga RM1,699 manakala V11i pula membawakan tanda harga jualan RM1,099 seunit.

Bermula 16 Disember 2018 pula, orang ramai boleh mendapatkan pembesar suara secara PERCUMA dengan setiap pembelian vivo Y91i yang dilengkapi skrin bersaiz 6.22 inci pada harga RM599 sahaja.

Promosi boleh didapati di semua Vivo Concept Store, rakan pengedar, pengedar sah dan platform membeli-belah Lazada, Shopee, 11Street, Lmall dan platform rasmi Vivo, Vivo Store.


Huawei Y6 (2018) Diumumkan Secara Rasmi – Bakal Ke Pasaran Tempatan Penghujung April 2018

Selain peranti kelas atasan, Huawei juga mempunyai peranti mampu milik yang terdiri dari siri ‘Y’. Terbaru, Huawei telah memperkenalkan peranti baru dibawah siri ‘Y’ yang diberi nama Huawei Y6 (2018).

Huawei Y6 (2018) menampilkan paparan skrin bersaiz 5.7 inci dengan nisbah 18:9 beresolusi 1440×720 piksel. Dikuasakan oleh pemproses Snapdragon 450, ia diserikan oleh memori RAM 2GB dan storan berkapasiti 16GB. Bagi fungsi penggambaran pula, telefon pintar ini hadir dengan kamera utama 13 Megapiksel, manakala kamera hadapan pula beresolusi 5 Megapixel.

Dioperasikan oleh Android 8.0 Oreo dengan sokongan antaramuka EMUI 8.0, Y6 (2018) telah dilengkapi bateri berkapasiti 3000mAh. Walaupun tidak menyokong pengimbas cap jari, tetapi peranti ini menyokong ciri unlock berasaskan wajah. Malah Huawei juga memberitahu kualiti audio yang ditawarkan pada peranti ini jauh lebih baik berbanding peranti yang ada di pasaran sekarang.

Ditawarkan dalam tiga pilihan warna iaitu hitam, emas dan biru, Huawei Y6 (2018) dijangka akan tiba di Malaysia pada 27 April 2018, tetapi harganya masih belum diketahui.


OPPO R11 Bakal Hadir Dengan Dwi-Lensa Kamera?!

Reka bentuk OPPO sering kali menjadi perbualan hangat di kalangan orang ramai, terkini ada khabar angin menyatakan mereka bakal memperkenalkan peranti dwi-kamera termasuk garisan antena yang terletak di bahagian atas kamera.

Berdasarkan maklumat yang dikumpul, jelas OPPO R11 ini didatangkan bersama paparan skrin 5.5 inci dengan 1080p HD penuh. Pada lensa kamera utama ia menawarkan 16MP sebaliknya resolusi pada kamera hadapan pula mendapat sebanyak 20MP, jelas sekali Oppo ini sentiasa ingin memberi pengalaman swafoto yang lebih baik kepada bakal penggunanya.

Pada sistem dalaman pula, cipset terbaru dari Qualcomm iaitu Snapdragon 660 digunakan.Tambahan lagi, 4GB RAM dan ruang storan sebesar 64GB serta sistem operasi Android Nougat 7.1.1 pula menjadi penjana bagi peranti ini. OPPO R11 bakal dilancarkan sekitar bulan Jun, mungkin R11 Plus juga turut bersama dalam majlis pelancaran nanti.


Microsoft dan Open Data Institute umum Cabaran Data Terbuka Pendidikan untuk membantu merapatkan jurang digital

LONDON dan REDMOND, Washington, 11 November 2020 /PRNewswire/ — Microsoft dan Open Data Institute (ODI) hari ini mengumumkan pelancaran Cabaran Data Terbuka Pendidikan untuk memperlihatkan perhubungan di antara akses jalur lebar dengan hasil daripada pendidikan K-12 (umur 5 hingga 18 tahun). Disebabkan berlakunya pandemik COVID-19 ini, Cabaran Data Terbuka Pendidikan akan membantu pendidik dan organisasi penyelidikan untuk lebih memahami potensi kesan jangka panjang gangguan berterusan kepada pembelajaran tradisional terhadap pelajar yang paling mudah terjejas di dunia.

Microsoft dan ODI menggalakkan pasukan-pasukan yang ingin menyertai cabaran ini supaya membantu menghasilkan penyelesaian yang inovatif untuk menutup jurang digital dalam pendidikan K-12 untuk pergi di sini untuk mengetahui dengan lebih lanjut. Pasukan yang menang akan dijemput untuk memilih organisasi bukan untung yang akan menerima hadiah sebanyak £50,000, manakala pemenang kedua dan ketiga memilih organisasi bukan untung untuk menerima hadiah sebanyak £30,000 dan £20,000. Cabaran ini adalah terbuka kepada pasukan dan individu yang berada di seluruh dunia.

“Oleh kerana pelajar di seluruh dunia semakin bergantung kepada teknologi dan ketersambungan untuk berjaya di sekolah, kita mesti mencari cara untuk membolehkan setiap pelajar, di mana sahaja, beroleh kejayaan. Menggabungkan set data dengan cara yang baharu dapat membantu mencari penyelesaian untuk memperluaskan akses yang sama rata dan teguh kepada jalur lebar,” kata Jennifer Yokoyama, Naib Presiden Microsoft dan Ketua Penasihat IP. “Kami gembira dapat menyertai pelancaran Cabaran Data Terbuka Pendidikan ini untuk membantu merapatkan jurang digital dan menyamaratakan peluang bagi pelajar di seluruh dunia.”

Para peserta akan mendapat akses kepada peralatan dan sumber daripada Microsoft, ODI dan BroadbandNow, serta data yang disediakan untuk pertama kalinya sebagai sebahagian daripada cabaran ini:

Penggunaan teknologi pemeliharaan kerahsiaan akan lebih meluas kerana organisasi-organisasi berusaha untuk bekerjasama di seluruh spektrum data. Set data yang akan disediakan secara terbuka dalam cabaran tersebut akan membantu para peserta menilai dan memahami kesan teknologi seperti kerahsiaan pembezaan terhadap pemahaman mendalam dan analisis data.

“Organisasi seperti Microsoft dan BroadbandNow memiliki banyak data menarik yang dapat digunakan untuk memberikan pemahaman yang mendalam dan bantuan kepada pembuat keputusan di sektor pendidikan dan seterusnya, terutamanya ketika mereka menghadapi kesukaran yang belum pernah terjadi sebelum ini. Cabaran ini akan merangsang penerokaan penggunaan inovatif untuk data ini, di luar batasan organisasi yang memilikinya,” kata Jeni Tennison, Naib Presiden & Ketua Penasihat Strategi ODI. “ODI di sini adalah untuk membantu organisasi-organisasi yang ingin memastikan data yang mereka miliki memberikan nilai yang paling besar kepada sektor, komuniti dan masyarakat tempat kerja mereka.”

Pandemik COVID-19 telah mengganggu pembelajaran kepada lebih 1.6 bilion kanak-kanak dan belia di seluruh dunia disebabkan kerajaan seluruh dunia telah menutup institusi pendidikan untuk menghentikan penyebaran virus. Sekolah-sekolah dan guru-guru telah bertindak balas dengan melaksanakan usaha yang belum pernah dilakukan sebelum ini untuk mencapai pelajar secara jarak jauh melalui peralatan dan platform pembelajaran jarak jauh.

Oleh sebab jurang digital telah diperluaskan oleh peralihan global secara mendadak kepada pembelajaran jarak jauh, memahami bagaimana dan di mana jurang digital memberi kesan kepada komuniti akan menjadi kritikal untuk mengurus penyampaian jangka pendek dalam pendidikan dan memastikan pemulihan ekonomi yang lestari dan adil.

“Kami sangat gembira dapat turut serta dalam penyediaan data untuk Cabaran Data Terbuka dan mengharapkan penemuan yang akan dibuat oleh para peserta,” kata John Busby, Pengarah Urusan BroadbandNow. “Akses kepada internet jalur lebar dengan harga berpatutan sangat penting kepada pendidikan dan ekuiti digital.”

Pasukan yang mengambil bahagian akan diminta untuk mengenal pasti jurang dalam infrastruktur digital yang mempengaruhi penyampaian perkhidmatan pendidikan atas talian, menentukan kemungkinan kesan kepada hasil pembelajaran dan mencadangkan penyelesaian yang inovatif dan realistik untuk menangani jurang ini melalui kaedah yang cekap dari segi kos. Cabaran ini mencari jawapan kepada beberapa persoalan termasuk:

Para peserta akan mempunyai masa selama empat bulan untuk menyelesaikan cabaran tersebut bermula dari tarikh pelancaran. Individu dan pasukan yang berminat untuk menyertai cabaran ini dapat mengetahui lebih lanjut dan boleh mendaftar di sini. Setelah mendaftar, para individu akan dijemput untuk menghadiri aktiviti khusus untuk pratonton data, mengetahui lebih lanjut mengenainya daripada rakan kongsi yang terlibat, dan bersiap sedia tentang cara terbaik menggunakannya sebelum siaran awam pada 10 Disember 2020.

Tentang MicrosoftMicrosoft (Nasdaq “MSFT” @microsoft) membolehkan transformasi digital kepada era awan pintar dan kelebihan pintar terkini. Misinya adalah untuk membolehkan setiap orang dan organisasi di planet ini mencapai lebih banyak kejayaan.

Tentang Open Data InstituteODI telah ditubuhkan bersama pada tahun 2012 oleh pencipta laman web Sir Tim Berners-Lee dan pakar kecerdasan buatan Sir Nigel Shadbolt untuk menunjukkan nilai data dan menggalakkan penggunaan data yang inovatif untuk memberi perubahan yang positif di seluruh dunia. Kami ialah sebuah syarikat yang bebas, bukan untung dan tidak menyokong mana-mana pihak yang beribu pejabat di London, dengan jangkauan antarabangsa. Kami bekerjasama dengan syarikat dan juga kerajaan untuk membina ekosistem data yang terbuka dan boleh dipercayai, yang membolehkan orang ramai dapat membuat keputusan yang lebih baik dengan menggunakan data dan mengurus apa-apa kesan yang memudaratkan.


Ketirisan Penampilan Serta Spesifikasi Samsung Galaxy Tab A 10.1 (2016)

Sebagaimana siri Galaxy A, nampaknya Samsung juga telah menggunakan pendekatan yang sama pada tablet dari siri Galaxy Tab A keluarannya apabila ia dipercayai bakal menampilkan penggunaan nama yang sama iaitu melalui penambahan (2016) pada nama model tersebut.

Walaupun belum diumumkan secara rasmi, ada sumber yang telah mendedahkan penampilan reka bentuk luaran dan juga spesifikasi Samsung Galaxy Tab A 10.1 (2016) di Internet. Seperti yang diketahui, tablet dengan sokongan WiFi ini menawarkan paparan skrin berukuran 10.1 inci dan bakal membawa nombor model SM-T580. Manakala untuk versi LTE pula ia akan dikenali dengan nombor model SM-T585.

Berdasarkan pendedahan awal itu, tablet ini menyokong paparan IPS LCD beresolusi 1920 x 1200 piksel dan akan dikuasakan dengan cipset Samsung Exynos 7870 yang menawarkan lapan teras Cortex-A53 berkelajuan 1.6GHz. Ia juga hadir dengan memori dalaman hanya 16GB beserta RAM berkapasiti 2GB. Manakala untuk penggambaran pula ia dilengkapi oleh lensa 8 Megapiksel di belakang dan 2 Megapiksel untuk tujuan selfie atau panggilan video. Tablet yang dioperasikan dengan Android 6.0.1 Marshmallow ini akan dibekalkan dengan bateri sebesar 7300 mAh.


Technopath Memperkenalkan Platform Kawalan Kualiti (QC) Bersepadu Pertama, yang Memberi Tahap Keyakinan yang Lebih Tinggi dalam Ketepatan Keputusan Sampel Pesakit

IAMQC Infinity™ adalah platform perisian perkhidmatan (SaaS) pertama untuk makmal klinikal bagi mengumpulkan perbandingan rakan sebaya di seluruh dunia, analisis QC lanjutan, data ujian kecekapan dan fungsi pengurusan data QC harian dalam masa nyata dalam satu platform yang bersepadu

IAMQC Infinity memperkasakan kakitangan makmal barisan hadapan dengan penggunaan masa yang kurang pada tanda QC positif palsu sambil menumpukan perhatian pada ujian yang memerlukan perhatian mereka

Teknologi berasaskan web IAMQC, disepadukan dengan fleksibiliti sistem terbuka Infinity untuk mengoptimumkan semua data QC yang dihasilkan di makmal, memberi keyakinan yang lebih tinggi dalam kaedah ujian analitik sambil mengurangkan masa, usaha dan kos dengan ketara

NEW YORK dan BALLINA, Ireland, 1 Oktober 2020 /PRNewswire/ — Technopath, peneraju penyedia global dalam penyelesaian pengurusan data QC berasaskan SaaS dan kawalan kualiti makmal pihak ketiga, hari ini memperkenalkan IAMQC Infinity untuk menyokong pertambahan keperluan makmal moden bagi pengurusan kawalan kualiti keseluruhan dan ujian kecekapan yang mantap. Berdasarkan cabaran ini, IAMQC Infinity meningkatkan kecekapan operasi secara signifikan melalui platform teknologi QC yang disepadukan dengan menyatukan orang, sistem dan data untuk membentuk ekosistem kolaboratif, cekap dan berkesan yang menganalisa hasil QC dalam masa nyata.

Ujian makmal sampel pesakit boleh menjadi rumit dan QC merupakan salah satu kesan terpenting pada ujian makmal kerana ia memastikan ketepatan dan kejituan keputusan sampel pesakit. Integriti sampel kawalan kualiti sangat penting dan IAMQC Infinity memberikan keyakinan yang lebih tinggi terhadap kaedah ujian analitik yang memenuhi pelbagai keperluan QC di makmal individu.

“Dengan bertambahnya data kawalan kualiti dan pengurusan data QC yang semakin rumit, fokus kami adalah untuk berinovasi dan membangunkan platform penyelesaian QC terbaik untuk komuniti makmal,” kata Malcolm Bell, Ketua Pegawai Eksekutif dan pengasas Technopath. “Makmal moden mempunyai banyak kekangan dalam proses harian mereka yang berpunca daripada keperluan yang cepat berubah untuk segera mengkaji data semasa atau data bersejarah yang dibuat oleh makmal, jabatan, instrumen atau ujian. Mengoptimum dan menguruskan data QC sangat mustahak dan platform Infinity dicipta khusus untuk mengenal pasti dan menilai jenis data yang terus berkembang ini lalu membolehkan para petugas makmal berkeyakinan tinggi bahawa ujian pesakit mereka menghasilkan keputusan yang tepat.”

IAMQC Infinity adalah platform yang mudah digunakan dan menjimatkan kos yang dibina berdasarkan seni bina SaaS yang sangat berskala, membolehkan pengguna mengautomasi, memusat, menyeragam dan meningkatkan proses QC, menghapuskan keperluan kemasukan manual oleh para pakar teknologi makmal yang mahir. Infinity membawa semua elemen utama alat perisian berasaskan awan yang kukuh untuk menganalisa hasil QC menjadi satu penyelesaian berasaskan web. Dengan tekanan yang semakin meningkat di makmal untuk membuat keputusan pesakit yang cepat dan tepat, platform baharu ini akan merangkumi tiga alat dengan ciri yang direka untuk memudahkan keseluruhan proses kawalan kualiti yang lengkap:

IAMQC Peer – perbandingan rakan sebaya yang inovatif, dalam masa nyata, membantu makmal mengesahkan protokol QC mereka termasuk percambahan instrumen, kaedah, dan ujian baharu.

IAMQC Daily – perisian kawalan kualiti dalaman yang komprehensif yang menggunakan Westgard atau mana-mana peraturan QC yang ditentukan pengguna untuk keputusan QC individu.

IAMQC Expert – sistem interaktif yang memberi kuasa kepada kakitangan makmal barisan hadapan untuk memilih peraturan QC, mengurangkan pengulangan yang tidak perlu dan membuat keputusan QC yang bermakna.

Makmal moden semakin bergantung pada data QC bebas dalam masa nyata untuk membuat keputusan dimaklumi pada masa yang tepat. Kemas kini IAMQC terkini membawa keupayaan analitik yang lebih besar, membolehkan makmal mengubah data menjadi wawasan yang bermakna. Sistem ini mudah disiapkan dan menghilangkan halangan seperti pemasangan pelayan, berdasarkan maklum balas pelanggan termasuk Northwell Hospital, penyedia penjagaan kesihatan terbesar di New York.

Platform IAMQC Infinity dilancarkan secara global dalam dua fasa:

Pelancaran Fasa 1 kini dijalankan dan merangkumi fungsi penting yang diperlukan untuk IAMQC Daily seperti penilaian peraturan, pengesanan tindakan dan komen dan konfigurasi set peraturan yang tersuai.

Fasa 2 akan menggunakan beberapa penyelesaian yang merangkumi fungsi dan laporan perbandingan rakan sebaya dan alat analisis QC lanjutan seperti pengiraan Ralat Jumlah dan alat pintar penyelesai masalah. Keluaran susulan ini dijadualkan akan dilancarkan pada S2 tahun 2021.

Untuk maklumat lanjut tentang Technopath sila layari:https://www.technopathclinicaldiagnostics.com/about/our-company/

Untuk Media: Sunny UberoiKomunikasi KorporatTelefon: +1-917-747-2018E-mell: sunny@166media.com

Untuk Pembangunan Perniagaan: Conor ConnollyNaib Presiden Komersial, Technopath Clinical DiagnosticsE-mel: conor.connolly@technopathcd.com

Untuk Pembangunan Perniagaan USA: Todd LegerCEO Technopath Clinical Diagnostics USA IncE-mel: todd.leger@technopathusa.com

Untuk Pemasaran & Komunikasi: Len LloydPengarah Pemasaran, Technopath Clinical DiagnosticsE-mel: len.lloyd@technopathcd.com

Keywords: Computer Software Computer/Electronics Health Care/Hospital Medical Equipment Medical/Pharmaceuticals Multimedia/Online/Internet New products/services Data Analytics


Paus dan Imam Besar Al-Azhar mengucapkan tahniah kepada penerima Anugerah Zayed untuk Persaudaraan Manusia 2021

Majlis maya yang diadakan pada Hari Persaudaraan Manusia Antarabangsa disiarkan melalui penstriman kepada penonton di seluruh dunia menyaksikan Setiausaha Agung PBB, Guterres dan Latifa Ibn Ziaten menerima anugerah

ABU DHABI, UAE, 5 Februari 2021 /PRNewswire/ — Anugerah Zayed untuk Persaudaraan Manusia telah menganjurkan majlis anugerah tahunannya hari ini dengan mesej tahniah kepada penerima anugerah tahun 2021 yang disampaikan oleh Yang Mulia Pope Francis dan Imam Besar Al-Azhar, Yang Mulia Dr. Ahmed Al-Tayeb – penerima anugerah tahun 2019.

Diiktiraf atas usaha masing-masing dalam menyokong resolusi perdamaian konflik dan sokongan nilai yang digariskan dalam Dokumen Persaudaraan Manusia, kedua-dua mereka, iaitu Setiausaha Agung PBB, Antonio Guterres dan aktivis berketurunan Maghribi-Perancis, Latifa Ibn Ziaten, diumumkan sebagai penerima anugerah 2021.

Majlis anugerah yang berlangsung dalam persekitaran menarik Founder’s Memorial di Abu Dhabi menampilkan ucapan penerimaan oleh kedua-dua penerima anugerah berserta mesej daripada Pope Francis dan Imam Besar Al-Azhar, Dr. Ahmed Al-Tayeb.

Dengan anugerah yang diinspirasikan oleh pengasas UAE dan komitmen beliau sepanjang hayat terhadap nilai-nilai kemanusiaan, Founder’s Memorial menjadi latar belakang yang sempurna untuk pengalaman visual yang benar-benar menyentuh perasaan. Dengan majlis yang dianjurkan dalam talian, penonton dari seluruh dunia dapat menonton dan menyertai sambutan tersebut serta menonton penerima anugerah menerima anugerah mereka.

Dalam mesej muhibah beliau kepada kedua-dua penerima anugerah 2021, Yang Mulia Imam Besar Al-Azhar berkata:

“Pertama sekali, saya mesti bermula dengan mengatakan bahawa Yang Mulia Pope Francis telah menjadi seorang saudara yang berani dan sahabat karib yang berusaha ke arah persaudaraan dan keamanan. Usaha sedemikian telah menyaksikan Perhimpunan Agung Pertubuhan Bangsa-Bangsa Bersatu menetapkan ulang tahun acara menandatangani Dokumen Persaudaraan Manusia pada 4hbFebruari,  sebagai Hari Persaudaraan Manusia Antarabangsa yang kini akan mendorong sokongan sejagat dalam meneruskan penyebaran dialog antara budaya, kewujudan bersama dan persaudaraan manusia. Ini merupakan kemenangan untuk maruah manusia di mana-mana sahaja.

“Saya juga mengucapkan salam dan restu kepada Tuan Yang Terutama Antonio Guterres, Setiausaha Agung Pertubuhan Bangsa-Bangsa Bersatu sebagai penerima Anugerah Zayed untuk Persaudaraan Manusia. Jelas bahawa pelbagai usaha kemanusiaan yang bersungguh-sungguh melalui PBB telah berjaya membebaskan manusia daripada penderitaan konflik dan mengurangkan kesan negatif daripada pandemik yang menular.”

“Penerima Anugerah Bersama 2021, Latifa Ibn Ziaten merupakan model peranan yang luar biasa untuk dunia. Semangat dan ketabahan besar yang ditunjukkan dalam kemampuan beliau untuk mengubah penderitaan peribadi menjadi mesej keselamatan kepada semua merupakan kemenangan bagi seluruh manusia dan peringatan bahawa kebaikan selalunya mampu mengalahkan kuasa kejahatan.”

Berucap dari Vatican, Pope Francis bercakap tentang kepentingan persaudaraan manusia sebagai cabaran utama abad ke-21, dengan berkata:

“Kepada Imam Besar Sheikh Ahmed Al-Tayeb, saya mengucapkan terima kasih atas persahabatan sepanjang usaha mengamati cabaran ini dan penulisan Dokumen berkenaan [tentang Persaudaraan Manusia]. Saya tahu ia bukan tugas yang mudah tetapi secara bersama-sama, kita saling membantu dan bersatu dalam persaudaraan yang sebenar.

“Hari ini, persaudaraan merupakan sempadan baharu bagi manusia. Sama ada kita bersaudara atau kita memusnahkan diri kita sendiri. Inilah cabaran yang dihadapi pada abad ini; cabaran yang dihadapi dalam kehidupan kita. Persaudaraan Manusia bermakna menghormati, mendengar dengan hati yang terbuka serta mempunyai kekuatan dalam prinsip-prinsip kita.

“Lahir daripada bapa yang sama, dengan budaya dan tradisi yang berbeza, kita semua masih bersaudara; dan menghormati budaya dan tradisi kita, kewarganegaraan kita yang berbeza, kita mesti membina persaudaraan ini bukannya berunding tentangnya. Inilah masanya untuk mendengar dan untuk penerimaan secara jujur.”

Setiausaha Agung Jawatankuasa Tinggi Persaudaraan Manusia dan pengarang bersama Dokumen Persaudaraan Manusia, Hakim Mohamed Abdelsalam, menambah:

“Pada hari kita meraikan persaudaraan manusia ini, kami amat berbesar hati kerana mendapat sokongan daripada dua pemimpin yang paling berpengaruh di dunia dan penerima Anugerah Zayed untuk Persaudaraan Manusia yang terdahulu, bersatu dengan mesej dan tujuan yang sama – untuk memajukan manusia sebagai satu keluarga, yang tidak berpecah belah.

“Penerima anugerah 2021 – Latifa Ibn Zaiten dan Setiausaha Agung PBB, Guterres – benar-benar mewakili nilai-nilai yang diperjuangkan dalam Dokumen Persaudaraan Manusia, yang membentuk kriteria penilaian untuk anugerah tersebut. Sesungguhnya, usaha mereka masing-masing dalam menangani beberapa isu sosio-budaya dan politik utama dunia menjadi inspirasi kepada semua dan menjadi model peranan bagi ramai orang yang turut akan menyahut seruan untuk bertindak.”

Sebagai menandakan ulang tahun kedua sejak Paus dan Imam Besar Al-Azhar menandatangani Dokumen Persaudaraan Manusia di Abu Dhabi, Hari Persaudaraan Manusia Antarabangsa diperkenalkan oleh Perhimpunan Agung PBB pada bulan Disember 2020; tarikh yang dipilih untuk memperingati mesyuarat bersejarah antara Paus dan Imam Besar semasa menandatangani dokumen tersebut pada tahun 2019.

Selain majlis anugerah ini, dan sebagai sebahagian daripada sambutan yang lebih besar pada Hari Persaudaraan Manusia Antarabangsa yang pertama, lampu akan dinyalakan di beberapa mercu tanda utama di Vatican dan Abu Dhabi pada Khamis malam.

Proses Pencalonan untuk anugerah 2022 akan dibuka pada 1hb Mei 2021 dan berakhir pada bulan Disember 2021. Untuk mengetahui sama ada anda layak sebagai pencalon atau untuk mencalonkan pemenang untuk anugerah tahun depan, sila layari: www.zayedaward.org.

Anugerah Zayed untuk Persaudaraan Manusia bertujuan untuk menghormati dan mengabadikan warisan pengasas Emiriah Arab Bersatu dengan meraikan individu di serata dunia yang menghayati komitmen sepanjang hayat beliau terhadap persaudaraan manusia, dalam usaha mereka. Ia dianugerahkan oleh Jawatankuasa Tinggi Persaudaraan Manusia dan termasuk hadiah kewangan berjumlah satu juta dolar. Ia telah diwujudkan pada bulan Februari 2019 untuk mengabadikan perjumpaan bersejarah ketua Gereja Katolik, Yang Mulia Pope Francis dan Imam Besar Al-Azhar, Yang Mulia Dr. Ahmad al-Tayeb di Abu Dhabi yang menandatangani secara bersama Dokumen Persaudaraan Manusia yang bersejarah tersebut. Pope Francis dan Imam Besar al-Tayeb ialah penerima anugerah bersama yang pertama untuk Anugerah Zayed untuk Persaudaraan Manusia.

Ditubuhkan pada tahun 2019, Jawatankuasa Tinggi Persaudaraan Manusia merupakan jawatankuasa bebas yang didedikasikan untuk mencapai aspirasi Dokumen Persaudaraan Manusia dengan menyatukan orang di seluruh dunia dalam semangat kewujudan bersama yang aman. Jawatankuasa ini terdiri daripada kumpulan pelbagai pemimpin agama antarabangsa, para cendekiawan dan pemimpin kebudayaan.

Keywords: Computer/Electronics Education Publishing/Information Service Social Media Awards


Promosi Flash Deals HUAWEI x Hari Valentine! Dapatkan Peranti Pintar & Aksesori Hanya RM2.14!

Hari Valentine bakal tiba, HUAWEI ada promosi menarik bagi anda yang sedang mencari hadiah bagi orang tersayang! Promosi HUAWEI Flash Deals akan bermula 12 Feb ~ 14 Feb 2020, dengan harga peranti HUAWEI dan aksesori hanya RM2.14 sahaja!

Tawaran menarik Flash Deals seperti berikut:

Berminat jangan terlepas peluang ini! Rebut di laman rasmi HUAWEI.


Dasar Privasi Twitter Sebenarnya Mudah Dibaca!!

Setiap pengguna Twitter harus memahami dan dapat mengawal data mereka sepenuhnya, cara data tersebut digunakan, dan bila data itu akan dikongsi. Ini adalah tugas kami untuk mewujudkannya. Sejak dasar privasi dan syarat perkhidmatan kemaskini yang terakhir, Twitter memikirkan pelbagai cara untuk menjadikan dasar privasi kami semudah yang boleh dan dapat difahami sebaik mungkin, serta mendapatkan maklum balas untuk penambahbaikan dari komuniti.

Twitter telah melancarkan tiga aspek penting yang kami berharap akan menjadikan dasar privasi Twitter lebih mudah terkait serta menggalakkan pengguna di seluruh negara untuk bertanggungjawab terhadap maklumat peribadi mereka pada perkhidmatan kami. Ianya termasuk:

● Dasar privasi dan tapak privasi kami yang direka semula: ditulis semula dengan bahasa yang lebih mudah difahami.● Twitter Data Dash: permainan video privasi baharu untuk mengajar pengguna tentang dasar privasi kami dalam format yang menyeronokkan dan menarik.● Penyelidikan Twitter terhadap ikon privasi: untuk tetapan dan kawalan privasi yang boleh dikenali di Twitter dan di seluruh duniaTwitter juga  telah menulis semula dasar privasi untuk menjadikannya lebih mudah digunapakai dengan mengutamakan bahasa yang jelas dan mengelakkan penggunaan jargon undang-undang. Mulai hari ini, anda boleh melihat kemaskini pada dasar privasi dan syarat perkhidmatan kami di aplikasi anda melalui tetapan dan pada tapak dasar privasi Twitter yang direkabentuk semula.Perubahan termasuk:● Nada yang ditulis semula kepada dasar privasi Twitter dengan bahasa yang kurang “legal” dan lebih mudah difahami.● Organisasi baharu dasar privasi kami terbahagi kepada tiga bahagian utama: pengumpulan, penggunaan dan perkongsian data.● Skop rujukan yang diperluaskan kepada kandungan lebih daripada sekadar Tweet yang menyumbang kepada penggunaan media yang semakin banyak di Twitter.● Penjelasan yang lebih terang tentang cara kami memperibadikan pengalaman di Twitter dan iklan yang anda lihat.


Cabutan Bertuah OPPO Ada Di Sini: Sejumlah RM55,000 Hadiah Menanti Anda!

OPPO menganjurkan “Cabutan Bertuah OPPO” supaya pelanggan yang membeli produk OPPO dapat memenangi hadiah sehingga RM55,000 semasa acara berlangsung. Acara ini akan berlangsung sehingga 9 April 2021. Sekiranya anda telah membeli produk (termasuk siri Find, siri Reno, siri A dan kedai OPPO yang ditentukan di kedai dalam talian OPPO, platform Lazada dan Shopee) dalam jangka masa ini. Siri IoT) , anda boleh menebus peluang cabutan bertuah dengan resit untuk memenangi hadiah yang kaya.

Anda mesti membeli produk OPPO berikut:Find X3 Pro, Cari X2 Pro, Find X2, Reno5 Pro, Reno5, Reno4 Pro, Reno4, A93, A92, A73, A53, A31, A15, A15s, OPPO, Enco W11, Enco W31, Enco W51, Band OPPO, Enco X

Imbas kod QR dan klik pada sepanduk “Submit here” untuk menulis maklumat peribadi dan pembelian.

E-mel pengesahan akan dihantar kepada setiap peserta melalui e-mel dalam masa 24 jam.

Pemenang akan diumumkan di Facebook kedai OPPO dan kedai dalam talian OPPO di Malaysia pada jam 6 petang pada 10 April 2021 (Sabtu) OPPO akan memberitahu pemenang melalui e-mel dari 12 April 2021 hingga 19 April 2021.


Oppo R19 Bakal Menjadi Telefon Pintar Pertama Dijana Oleh  MediaTek Helio P80?

Meskipun dikritik hebat susulan kegagalan cipset MediaTek Helio X30, namun MediaTek tidak berputus asa. Sebaliknya, ia menggandakan lagi usaha dengan membina lebih banyak cipset kelas pertengahan seperti MediaTek Helio P60 dan MediaTek Helio P70.

Terbaharu, Mediatek dilaporkan bersedia untuk membawakan ‘pewaris’ baharu iaitu Mediatek Helio P80. Menurut sumber, Helio P80 mempunyai butiran sama dengan cipset 12nm lain yang dibuat oleh Taiwan Semiconductor Manufacturing Company (TSMC).

Bagaimanapun, terdapat beberapa penambahbaikan yang dilakukan terutamanya dari segi rekaan dan prestasi teknologi kecerdasan buatan (AI). Terdapat ura-ura mengatakan, Helio P80 bakal mempunyai prestasi AI lebih berkuasa berbanding Kirin 980 meskipun ianya merupakan cip pemprosesan kelas pertengahan.

Hal ini dapat dibuktikan melalui keputusan penanda aras AI yang tersebar meluas di media sosial yang mana memperlihatkan Helio P80 dan Snapdragon 855 (8150) berada di tangga teratas sekaligus meninggalkan Kirin 980.

Sumber turut mengatakan, OPPO R19 bakal menjadi telefon pintar pertama yang dijana oleh Helio P80 dan dikhabarkan bakal dilancarkan pada tahun hadapan. Seperti biasa, senarai maklumat di atas hanya ‘ura-ura’, apapun sama-sama kita tunggu!


Sertai SonaOne Di Pelancaran Rasmi Honor 8X ESOK!

‘Bahang’ majlis pelancaran honor 8X semakin terasa apabila pihak Honor Malaysia dilihat tidak henti-henti memberikan kejutan buat para peminat setia mereka.

Hari ini, Honor Malaysia sekali lagi memberi kejutan apabila memaklumkan bahawa penyanyi yang juga merupakan rapper Malaysia iaitu SonaOne turut hadir membuat persembahan pada pelancaran rasmi Honor 8X pada 9 Oktober ini (ESOK).

Lebih menariknya lagi, pihak Honor turut memaklumkan bahawa mereka akan mengadakan siaran langsung majlis perlancaran tersebut dan sesiapa sahaja boleh menontonnya melalui aliran langsung di Facebook rasmi Honor Malaysia bermula jam 2.30 petang.


Pendedahan Konfigurasi Siri Redmi K50: Sertai Pengecasan Pantas 100W Buat Pertama Kalinya!

Hari ini, seorang blogger mendedahkan konfigurasi Redmi K50 yang relevan. Dia mendedahkan bahawa siri ini akan dilengkapi dengan pengecasan pantas 100W untuk pertama kalinya. Ia dijangka sekurang-kurangnya 120W spesifikasi pengecasan pantas, tetapi versi standard tidak boleh menyokong 100W , Hanya versi Pro + yang akan tersedia.

Namun, sebelum ini disahkan bahawa versi low-profile Redmi K50 juga akan dilengkapi dengan spesifikasi pengecasan pantas 67W, yang setara dengan desentralisasi sepenuhnya teknologi teratas Xiaomi tahun ini, dan konfigurasi keseluruhan telah diperbaiki secara komprehensif.

Selain itu, berita tersebut juga mengatakan bahawa sistem pengimejan kedua model ini akan ditingkatkan berbanding tahun ini. Spesifikasi sebelumnya dilengkapi dengan kamera utama 108-megapiksel, dan yang lainnya adalah kamera utama 48-megapiksel, tetapi sumbernya mengatakan bahawa yang terakhir juga mempunyai Ia mungkin kesan sintesis 4in1 dengan piksel lebih tinggi, piksel sebenarnya akan lebih tinggi.

Untuk konfigurasi, versi mewah seperti K50 Pro pasti akan dilengkapi dengan cip Snapdragon 895 unggulan baru Qualcomm tahun depan. Terdapat juga berita bahawa ia adalah Snapdragon 898, yang akan menggunakan 1 + 3 + 2 + 2 empat- seni bina kluster, Kryo 780 super core Berdasarkan Cortex-X2, frekuensi setinggi 3.09GHz, dan titik berjalan Antutu mungkin melebihi satu juta untuk pertama kalinya.


Xiaomi Redmi 6 & Redmi 6A Kini Mendarat Di Malaysia – Harga Bermula RM349

Xiaomi ada peranti baharu untuk anda! Redmi 6 dan Redmi 6A masih kekal dengan tawaran harga mampu milik, dengan spesifikasi yang boleh dikatakan memuaskan!

Redmi 6 hadir dengan paparan skrin 5.45 inci pada nisbah 18:9, skrin-ke-kerangka mencapai 80.5%. Panel belakang jenis polikarbonat tampil seperti permukaan logam dengan rekaan melengkung. Di sini terletaknya dwi kamera 12MP + 5MP dengan sokongan LED flash dan PDAF, sementara kamera hadapan 5MP disokong oleh mod potret AI.

Kuasa dalaman adanya cip pemproses MediaTek Helio P22 terkini, memori 3GB RAM dan 32GB ROM yang menyokong kad microSD sehingga 256GB. Kapasiti bateri sebesar 3000mAh diletakkan pada badan ini menjamin penggunaan masa panjang tanpa masalah.

Spesifikasi Redmi 6A pula lebih kepada pemula, ia hadir dengan cip pemproses MediaTek Helio A22, 2GB RAM dan 16GB ROM (sokong kad microSD sehingga 256GB). Bahagian kamera pula hanya satu lensa ditawarkan pada kamera utama iaitu 13MP dengan sokongan flash dan PDAF, manakala kamera hadapan yang juga berfungsi sebagai AI face unlock dibekalkan lensa 5MP.

Redmi 6 yang menyokong pengimbas cap jari dan AI face unlock ini ditawarkan pada harga RM499, melalui laman e-dagang Lazada dan Shopee, serta pengedar sah Xiaomi. Sementara Redmi 6A boleh didapat dengan harga RM349 melalui Lazada dan pengedar sah Xiaomi, kedua-dua peranti ini akan bermula dijual pada 25 Julai nanti.


【Zon Perbandingan Peranti Flagship】Xiaomi Mi 10 Pro vs Samsung Galaxy S20 Ultra vs HUAWEI Mate 30 Pro vs iPhone 11 Pro Max, Siapa Lagi Power?!

4 peranti flagship dari jenama terkenal iaitu Xiaomi Mi 10 Pro, Samsung Galaxy S20 Ultra, HUAWEI Mate 30 Pro dan iPhone 11 Pro Max, mana satu lebih power lagi?!

Tentunya ramai baru sahaja dikejutkan oleh keupayaan prestasi keseluruhan yang dibawa oleh siri Samsung Galaxy S20 dan Xiaomi Mi 10. Selain tawaran harga yang berbeza, dari segi spesifikasi dalaman, mana yang lebih berkuasa? Rujuk jadual perbandingan di bawah untuk mendapat gambaran yang lebih jelas!


Lapan Pasukan Berentap Di Gelanggang Separuh Akhir MPL: Mobile Legends

Pertandingan MPL: Mobile Legends yang akan berlangsung pada 13 April (esok) di pusat membeli-belah One Utama, Petaling Jaya bakal dihangatkan oleh lapan kumpulan dari Malaysia dan Singapura. Setiap kumpulan bakal berentap di sana untuk merebut tempat di peringkat akhir yang menawarkan hadiah wang tunai sebanyak USD50,000.

Peranti yang akan digunakan oleh setiap pemain dalam Pertandingan MPL: Mobile Legends ini ialah sebuah telefon pintar Honor View10, dimana pertandingan ini juga adalah dibawah tajaan Honor.

Peringkat akhir MPL: Mobile Legends akan berlangsung pada 15 April depan pada pukul 6.30 petang. Untuk maklumat lanjut, boleh layari laman rasmi MPL.


[Khabar Angin] Tertiris?!  Honor 10 Dijual Pada Harga RM1,999?!

Peranti honor 10 yang bakal bertemu dengan peminatnya pada 22 Mei 2018, kini tertiris harga jualannya! Sejak peranti ini dilancarkan di negara China, bilakah ia akan sampai ke Malaysia? Harganya berapa? Soalan yang kerap ditanya-tanya oleh peminat honor mungkin terjawab dengan ketirisan harga jualannya.

Baca Juga: PREVIU!! Honor 10, Hadir Dengan Warna Unik!

Menurut sumber yang boleh dipercayai, honor 10 Aurora ini akan dijual pada harga RM1,999! Ya betul, di bawah RM2 ribu, jauh beza dengan peranti yang sedia ada di pasaran dengan spesifikasi yang hampir sama.

Adakah sumber in benar, kita nantikan pelancaran rasmi dari honor.


Aksi Ala-Ala Fast And Furious – iPhone Bernilai RM2.53 Juta Dicuri

Rata-rata di kalangan anda semua pasti sudah menonton filem Vin Diesel dalam siri Fast And Furious bukan? Gelagat dan aksi merbahaya semasa melakukan rompakan atau merampas kenderaan di atas jalan raya itu perkara biasa buat keluarga Dominic Toretto.

Namun, apa yang telah berlaku di Belanda, lain pula ceritanya. Sekumpulan lima lelaki telah ditahan kerana mencuri iPhone bernilai hampir USD500,000 (lebih kurang RM2.53 juta) hanya dengan memanjat lori sedang berjalan. Kecurian itu berlaku bermula daripada sebuah pacuan empat roda (SUV) yang dinaiki lima warga Romania mengekori rapat sebuah lori bersaiz sederhana.

Menurut sumber, rompakan sebegini pernah berlaku, tetapi ini adalah penangkapan yang pertama berjaya dilakukan ke atas penjenayah.

Video yang dipaparkan ini dirakam pada tahun 2012 menunjukkan dua orang lelaki ingin menyelinap masuk ke pintu belakang lori tetapi percubaannya gagal.


Oppo A71 Muncul Dalam Diam Dengan Tawaran Harga RM858!

Oppo Malaysia baru-baru ini telah muncul sebuah peranti dalam kelas pertengahan secara diam-diam, smartphone dengan tawaran harga RM858 ini diberi nama Oppo A71. Anda boleh membeli smartphone ini bermula 5 September 2017 yang lalu dari laman atas talian Oppo Store atau kedai rasmi Oppo di Lazada dalam pilihan warna hitam (warna emas masih tidak diketahui adakah akan masuk ke pasaran tempatan).

Walaupun Oppo A71 dikategorikan dalam kelas pertengahan, namun rekaan logam unibodi padanya nampak cukup bergaya, tambahan lagi selesa dipegang. Ia dibekalkan dengan paparan skrin 5.2 inci yang beresolusi HD 720p, menggunakan cipset MediaTek MT6750 dengan kelajuan Octa-core 1.5GHz, 3GB RAM serta 16GB memori dalaman yang menyokong kad microSD sehingga 256GB.

Bagi kamera pula, Oppo A71 menawarkan kamera utama beresolusi 13 Megapiksel dan LED flash dengan aperture f/2.2, manakala kamera swafoto hanya beresolusi 5 megapiksel dengan aperture f/2.4.

Dikuasakan oleh Android 7.1 yang berasaskan ColorOS 3.1, Oppo A71 juga tidak mengabaikan ketahanan baterinya dengan menawarkan kapasiti sebesar Li-Ion 3000mAh. Cukup untuk berfungsi sepanjang hari kan?! Trend keselamatan yang semakin menjadi keutamaan seperti teknologi pengimbas cap jari, malangnya tidak disokong pada Oppo A71.


Mi Store Kedua Di Malaysia Dilancarkan Di KLCC

Kedai induk Mi Store oleh Xiaomi yang kedua di Malaysia selepas Queensbay Mall kini dilancarkan secara rasmi di pusat membeli-belah Suria KLCC. Kedai ini dibuka kepada peminat dan pengguna Xiaomi mendapatkan pelbagai peranti pintar seperti telefon, komputer riba, jam kecergasan, dron, televisyen, speaker, beg, dron, skuter, dan beberapa aksesori lain dengan mudah.

Terletak di tingkat 3, bilik pameran Mi store ini sedia menjual produk baru dan sudah pasti ianya bukan set AP tetapi set tulen daripada Xiaomi Malaysia. Dalam masa yang sama, kedai ini juga mempamerkan sebuah telefon pintar terbaru Xiaomi iaitu Redmi Note 5A Prime.

Difahamkan, Xiaomi Malaysia akan membawa masuk peranti pada pertengahan bulan ini dengan ciri-ciri sebuah telefon pintar kelas pertengahan-bawah. Xiaomi Redmi Note 5A Prime hadir bersama skrin bersaiz 5.5 inci dan cip pemproses Snapdragon 435. Sebuah bateri berkapasiti 3,080mAh, RAM 3GB, serta storan 32GB dimuatkan bersama.

Di samping itu, pengunjung yang hadir turut ditawarkan potongan harga sebanyak RM113 untuk setiap pembelian sebarang telefon pintar. Promosi ini hanya diadakan selama 3 hari bermula hari ini untuk 100 pelanggan pertama.

Bagi mereka yang ingin mendapatkan Xiaomi Mi Note 2, ia juga boleh didapati di kedai induk ini. Jadi, kepada anda yang berada di sekitar Kuala Lumpur, jangan lepaskan peluang keemasan untuk menikmati potongan harga yang ditawarkan.


Reviu Eksklusif: Lenovo Yoga 720, Laptop Berkuasa Yang Boleh Dijadikan Tablet!

Seiring dengan pelancaran Lenovo Star Wars Edition Yoga 920, Lenovo turut menawarkan dua model lain iaitu Yoga 520 dan Yoga 720. Baru-baru ini, eRing berkesempatan membuat reviu terhadap Lenovo Yoga 720.

Kebolehan laptop ini telah dinaik taraf yakni dahulunya komputer adalah alat untuk manusia dan peranti berinteraksi, hari ini Lenovo menganggap ianya sudah berubah kepada teknologi kecerdasan pintar membolehkan manusia sebenar berinteraksi dengan manusia maya.

Yoga 720 hadir dengan kemasan premium dengan bezel nipis bersaiz kompak 13.3-inci. Direka dengan tubuh badan nipis dan ramping, laptop ini dilengkapi dengan Active Pen, pengimbas cap jari dan pembantu digital Cortana. Perisian Windows 10 pula memberikan kelancaran semasa digunakan serta lensa kamera WorldView khusus untuk pengimejan tiga dimensi.

Lenovo sedia memasarkan siri Yoga ke pasaran Malaysia pada Disember tahun lepas. Laptop ini merupakan sebuah laptop yang boleh diubah menjadi sebuah tablet untuk produktiviti yang lebih menyeluruh kepada pengguna.

Reka bentuk Yoga 720 dibina dengan badan kompak berasaskan bahan aluminium berwarna emas (unit reviu) di luar dan di dalam, kecuali panel sebelah skrin yang menggunakan gelas hitam.

Sebaik memegang laptop ini, ia terasa agak berat untuk saiz sepertinya dan licin disebabkan penggunaan kemasan warna kusam. Walaupun begitu, ia tidak mudah meninggalkan kesan cap jari.

Potongan berlian atau diamond-cut di sekeliling bucu menjadikan laptop ini tampak mewah dan tidak ‘kosong’ seperti sesetengah laptop di pasaran.

Dua engsel yang diletakkan didapati ketat untuk membuka panel skrin, selain tiada potongan takuk untuk pengguna memasukkan jari. Jari sering tersasar setiap kali panel paparan ingin dibuka.

Secara keseluruhannya rekaan engsel yang dipadankan masih belum cukup ‘sempurna’.

Oleh kerana laptop ini tidak dilengkapi kipas besar, beberapa corong angin telah disediakan dengan kedudukan berhampiran engsel.

Dengan adanya corong angin sebegini, ia sekaligus dapat mengelakkan laptop daripada mengalami kepanasan semasa beroperasi.

Pengalaman hiburan pula diadunkan bersama teknologi speaker stereo yang ditala JBL dan Dolby Audio Digital.

Speaker yang diletakkan di bahagian bawah menghasilkan bunyi yang kurang lantang. Bagaimanapun, sebaik kandungan filem dibuka ia mampu memberikan bunyi sekeliling yang gemersik dan realistik.

Berukuran 13.3” beresolusi FHD, Lenovo Yoga 720 boleh dikatakan agak baik dalam memaparkan kandungan video berkualiti tinggi. Sekali lagi, ia memiliki bezel yang nipis yang kemas lebih-lebih lagi skrin pula boleh disentuh.

Apabila ditukar kepada mod tablet, fungsi ini dapat membantu pengguna daripada menggunakan papan kekunci lantas memudahkan kerja.

Rekaan setiap butang papan kekunci dibina dengan bentuk bujur ke bawah untuk memberikan sedikit kecantikan. Mekanisma butang juga agak solid untuk ditekan dan ia dijarakkan supaya pengguna berasa selesa semasa menaip.

Lampu backlit LED berwarna putih membolehkan pengguna menaip dalam keadaan gelap, di samping tidak mengeluarkan bunyi yang terlalu bising.

Antara kelebihan yang ada pada Yoga 720 ialah pad sesentuh-nya. Ia mudah untuk dikawal, malah permukaan pad juga terasa lembut untuk disentuh.

Selama beberapa jam pad sesentuh digunakan, kami dapati jari tidak berasa kesat dan pad sesentuh masih dalam keadaan bersih. Butang klik kiri dan kanan disorokkan pada permukaan bawah pad sesentuh, selain ia juga peka terhadap setiap klik yang dibuat.

Masih ramai pengguna di luar sana yang menggunakan kamera depan untuk berkomunikasi, jadi dengan Yoga 720 ia dibekalkan lensa kamera beresolusi HD.

Tidaklah secantik kamera pada telefon pintar, tetapi sudah memadai untuk melayani Skype bersama kenalan. Kekurangannya ialah ia tidak didatangkan dengan penutup kamera sebaliknya pengguna harus melekapkan sesuatu untuk dilitupi.

Tujuan menutup kamera pula adalah untuk mengelakkan kamera digodam oleh individu tidak bertanggunjawab.

Terdapat pengimbas cap jari di sebelah kanan-bawah papan kekunci. Pengimbas cap jari yang disediakan berfungsi sebagai sistem keselamatan yang dapat mengunci laptop daripada dibuka oleh individu lain.

Oleh itu, pengguna tidak perlu risau lagi akan fail-fail yang disimpan di dalam sistem perkomputeran. Ia juga boleh digunakan untuk mengunci aplikasi-aplikasi tertentu.

Setelah melihat pada ciri-ciri fizikal Lenovo Yoga 720, kita lihat pula kepada prestasi dalamannya.

Ujian pertama yang dilakukan menguji Lenovo Yoga 720 dihidupkan serta dimatikan. Dengan berbekalkan jam randik digital, kami dapati laptop melakukannya dengan baik sekali – kami agak terkejut kerana ia tidak mengambil masa yang lama untuk dioperasikan sebaik butang hidup ditekan.

Ujian seterusnya pula diteruskan kepada ujian penanda aras. Dengan pemproses Intel Generasi ke-8, keputusan single-core adalah sangat baik jika dibandingkan dengan keputusan multi-core.

Manakala untuk sistem grafik, ia menunjukkan prestasi yang baik. Kami pasti melalui kad grafik NVIDIA yang diguna pakai, ia mendorong laptop ini mendapat skor yang tinggi.

Berdasarkan jadual yang tertera, Lenovo Yoga 720 mengambil masa yang singkat untuk bateri dipenuhkan. Adapter pengecasan juga didatangkan dengan saiz yang kecil yang mudah dibawa.

Lenovo Yoga 720 merupakan pilihan yang boleh dipertimbangkan, ia sangat sesuai digunakan dalam melakukan kerja-kerja pejabat, malah pengguna dapat menikmati hiburan yang baik di mana sahaja.

Namun harga yang ditawarkan agak tinggi, tetapi kami pasti pengguna akan berpuas hati setelah memakainya.


Ujian Ketahanan Xiaomi Mi 9 – Boleh Tahan Juga?

Minggu hadapan 19 Mac kita akan menyambut ketibaan Redmi Note 7 di pasaran tempatan, adakah Xiaomi Mi 9 yang telahpun membuka jualan di China juga akan diperkenalkan? Masih tidak diketahui, apa yang pasti peranti ini mempunyai topik perbualan yang sangat tinggi sama ada di kalangan pengguna atau pesaing.

Seperti biasa YouTuber terkenal JerryRigEverything akan menjalani ujian ketahanan pada peranti baharu, dan Xiaomi Mi 9 adalah salah satu daripadanya selepas Samsung Galaxy S10+.

Setakat mana ketahanan Xiaomi Mi 9? Adakah tidak mengecewakan peminat setia Xiaomi? Semuanya terjawab dalam video ini.


Dapatkan  OPPO F11 Pro Marvel’s Avengers Limited Edition Secara Percuma Hanya Di Celcom

Demam Avengers: EndGame belum lagi berakhir. Bagi peminat movie ini anda pastinya ingin memiliki peranti terbaharu daripada OPPO iaitu OPPO F11 Pro Marvel’s Avengers Limited Edition secara percuma. Jangan bimbang kerana Celcom ada untuk membantu anda.

Caranya amat mudah dengan melanggan Celcom Mobile Platinum Plus Bundle Plan. OPPO F11 Pro Marvel’s Avengers Edition ini dibuka untuk pra tempahan bermula dari 1 Mei sehingga 3 Mei di Celcom Online. Peranti ini bakal dijual pada 4 Mei menerusi Celcom’s Bluecube dan pengedar yang sah.

Berikut merupakan spoesifikasi bagi OPPO F11 Pro Avengers Limited Edition:

Bagi mendapatkan maklumat lanjut, layari laman sesawang OPPO dan Facebook OPPO.


Essential Akan Memperkenalkan Telefon Pintar Pertama Mereka Dengan Rekaan Bezelless?

Essential ialah sebuah syarikat yang diasaskan oleh Andy Rubin, iaitu ‘Pencipta Android’. Sebelum ini, Andy telah memberitahu kepada dunia bahawa dia akan mencipta telefon yang hampir tiada bingkai. Kini, berkemungkinan mereka sedang membuat persiapan terakhir bagi melancarkan sebuah telefon pintar dengan reka bentuk yang unik.

Hari ini, laman media sosial rasmi Essential di Twitter memberitahu meraka akan mengadakan satu acara besar akan berlaku pada 30 Mei depan. Di samping itu, Essential mungkin akan melancarkan beberapa produk lain. Produk utama ini akan dilengkapi ciri-ciri mewah bersama spesifikasi tinggi dengan sistem modular terbina di dalam. Pengecasan bateri menggunakan penyambung magnetik dan kehadiran kamera spherical yang boleh merakam gambar 360 darjah. Paparan pula akan disertakan dengan saiz skrin 5.5 inci begitu juga kerangka logam dan kemasan seramik. Essential juga dilihat mengikut rentak Xiaomi pada model Mi Mix terdahulu.


[ Kemaskini Perisian ] ASUS ZenFone Max Pro M2 & Max M2 – Fokus Pada Penambahbaikan Kamera

Pasaran Malaysia baru sahaja menyambut ketibaan ASUS ZenFone Max Pro M2 pada Disember yang lalu, walaupun Max M2 bakal tiba pada esok (11 Jan) namun mengikut sumber ASUS telah mengedarkan kemaskini perisian yang lebih fokus pada penambahbaikan kamera untuk kedua-dua peranti ini.

Patch untuk Max Pro M2 kali ini tumpu pada penambahbaikan antaramuka kamera dan memperbaiki noise reduction pada Radio FM, ciri AI baharu mungkin juga akan turut serta. Bagi Max M2 pula, ia akan menerima sokongan EIS untuk kamera swafoto dan sensor pengimbas cap jari juga akan mendapat penambahbaikan.

Kemaskini ini akan diedarkan melalui OTA secara berperingkat, jadi pengguna ASUS sabar menunggu giliran anda ya.


Pemilik LG G6 Di China Mula Terima Kemas Kini Android 8.0 Oreo Versi Beta

Jika sebelum ini pemilik LG V30 (https://ering.com.my/2017/12/pemilik-lg-v30-di-korea-selatan-mula-terima-kemas-kini-android-oreo/) di Korea Selatan menerima kemas kini terbaru Android 8.0 Oreo, kini giliran pemilik LG G6 di China pula dikhabarkan telah menerima kemas kini versi Android tersebut dalam versi beta.

Sama seperti kemas kini rasmi Android 8.0 Oreo yang diterima oleh LG V30, versi beta untuk LG G6 turut dilengkapi dengan fungsi menarik seperti Picture-in-Picture, tetapan skrin terbaru, keupayaan untuk menunda notifikasi untuk aplikasi tertentu dan banyak lagi. Namun begitu setakat ini masih belum ada sebarang maklumat mengenai ketersediaan kemas kini Android 8.0 Oreo versi beta untuk LG G6 di negara-negara lain.

Kemas kini beta untuk LG G6 yang diterima melalui kaedah OTA (Over-The-Air) ini tampil dengan versi V19A untuk beberapa varian LG G6 berbeza seperti berikut :


Dapatkan Ganjaran Berganda Melalui Samsung Pay

Samsung Pay yang dilancarkan di Malaysia pada bulan Februari lalu menyediakan sistem pembayaran tanpa tunai yang mudah untuk digunakan. Kini, pihak Samsung menambah manfaatnya dengan memberikan ganjaran kepada anda melalui Samsung Rewards.

Anda yang inginkan ganjaran ini semestinya memerlukan peranti Samsung yang menyokong ciri Samsung Pay terlebih dahulu. Untuk mendapatkan ganjaran ini, anda hanya perlu kerap berbelanja di kedai-kedai yang menawarkan pembayaran Samsung Pay.

Setiap pembayaran yang dibuat, Samsung akan memasukkan mata ganjaran ke dalam akaun anda sebanyak 10 mata jika anda seorang pengguna baru yang membuat 5 pembelian pertama. Manakala, bagi anda yang sudah dinaikkan tahap kepada Perak, 20 mata akan diberikan sementara tahap Emas pula akan diberikan 40 mata sekaligus untuk satu pembayaran. Mata ganjaran ini diberikan bergantung kepada kekerapan dan bukan berdasarkan jumlah bayaran.

Buat permulaan, anda akan diberikan bonus sebanyak 450 mata untuk dikumpulkan dan ditebus. Mata ganjaran boleh ditebus dengan mendapatkan tiket wayang GSC, minuman Juice Works, dal.komm COFEE, Kenny Rogers Rosters, baucar Parkson, powerbank Samsung malah jam pintar Gear S3 Frontier.

Samsung Pay adalah salah satu alternatif yang efisyen digunakan masa kini, ia tidak memerlukan anda menyimpan wang tunai atau duit syiling yang berat. Samsung Pay boleh digunakan bersama kad debit atau kredit CIMB, Maybank, Standard Chartered, RHB Bank, atau kad-kad kesetiaan yang lain.

[Tutorial] Servis Pembayaran Tanpa Tunai, Samsung Pay Kini Rasmi Di Malaysia

Buat masa ini peranti yang menyokong Samsung Pay melalui ciri NFC ialah Samsung Galaxy Note8, S8, S8+, S7 Edge, S7, A9 Pro, Note5, S6 Edge+, S6 Edge, S6, A7 (2016,2017), A5 (2016,2017) serta Gear S3.

Bagi anda yang inginkan maklumat yang lebih lanjut dan terperinci boleh layari Samsung Pay Malaysia.


Mari Berdansa Dengan TikTok! Sertai #WatchMyMagic Challenge & Menang HONOR 9X Serta Banyak Lagi!

Korang suka menari? Suka buat video tarian kreatif? Jom tunjukkan bakat korang dengan sertai #WatchMyMagic Challenge di aplikasi TikTok dan berpeluang memenangi pelbagai hadiah menarik daripada HONOR benilai lebih RM1,800! Hadiah termasuklah HONOR 9X, HONOR MagicWatch 2 dan HONOR Band 5.

Bagi yang berminat, #WatchMyMagic Challenge bermula pada 7 hingga 12 Februari 2020. Tiga pemenang bertuah akan diumumkan pada 17 Februari 2020 berdasarkan hasil video yang paling kreatif! Bagaimana nak sertai? Ikuti langkah – langkah mudah di bawah :


SUBPLACE Meraikan Aidilfitri Menerusi Pemberian SUB Box Kepada Badan Kebajikan Anak-Anak

Har raya bakal menjelma tidak lama lagi, justeru,  SUBPLACE meraikannya dengan  menyumbang SUB Box mengandungi bekalan keperluan asas dan makanan ringan kepada anak golongan kurang berkemampuan di Rumah Kasih Harmoni dan Hiichiikok Foundation Home agar mereka merasai gembira.

Buat yang tidak mengetahui, bagi suku pertama 2021, SUBPLACE telah mengadakan kempen #SUBportingTogether yang menawarkan SUB Box merangkumi bekalan keperluan asas untuk memperkenalkan orang ramai kepada kemudahan pelan langganan. BIlangan SUB Box adalah terhad di platform SUBPLACE dengan harga serendah RM1.

Kempen ini  mendapat maklum balas positif dan kejayaan ini diikuti dengan kempen kedua SUBPLACE sempena perayaan Hari Raya Aidilfitri, ‘JOM! RAYA BERSUBMA SUBPLACE’.

Kempen ini diadakan di Quill City Mall, Kuala Lumpur di mana SUBPLACE telah menawarkan lebih daripada lima puluh ribu barang runcit terpilih pada harga serendah RM1 kepada orang ramai. Kempen ini telah berjaya menerima sambutan menggalakkan dan berjalan lebih pendek daripada masa yang dijangkakan setelah kehabisan stok.

Pada tahun yang sukar ini, keceriaan mungkin sedikit sukar disebabkan kemerosotan ekonomi yang berterusan disebabkan wabak COVID-19. Maka, SUBPLACE berharap kempen mereka dapat membantu mengurangkan beban kewangan orang ramai, tidak kira siapa, untuk menjadikan masa ini lebih mudah terutamanya semasa musim perayaan.


realme X2 Pro Peranti Flagship Paling ‘Hype’ & Menakjubkan – Kuasa Kamera Terunggul!

Sedar atau tidak kita sedang menghampiri penghujung tahun 2019, namun itu tidak mematahkan langkah berani realme dalam menghasilkan peranti yang betul-betul luar biasa!

Jadi tidak hairanlah dengan kemunculan peranti realme X2 Pro ini, ia mampu membuatkan jenama telefon pintar lain gentar dengan kehebatan realme, khususnya pada bahagian kamera yang sememangnya ‘Extraordinary’!!! Tapi apa yang membuatkan kamera peranti ini begitu berkuasa, eh? Korang tengok la sendiri!!!

Nak cakap apa lagi, kamera realme X2 Pro ini antara yang paling ‘Extraordinary’ pada ketika ini di pasaran. Nak tahu sebab apa? Sebab ia tampil dengan lensa terbaik iaitu 64MP + 13MP (zoom optikal 5x, zoom hibrid 20x) + 8MP (super wide angle 115°) + 2MP bagi konfigurasi kamera utama. Ha, dah terbeliak kan mata korang!

Lensa kamera 64MP ini pastinya sangat berkuasa kerara ia merupakan yang pertama dalam barisan peranti realme yang tersedia dengan lensa sehebat ini. Nak tau apa yang WOW? Ia dihadirkan dengan Tetracell dan teknologi 3D HDR yang mempamerkan prestasi yang memang dasyat!!! Kalau macam ni, nak print gambar bersaiz 9280 x 6944 ultra-high resolution pun tak ada masalah!!! Comfirm jelas weh!

Korang jangan ingat tu jer yang hebat pasal kamera dia!!! Ada lagi tau. Ia juga mampu merakam gambar Super Wide Angle yang memang luas giler!!! Lepas ni korang dah tak payah nak berhimpit nak masuk dalam frame sebab ia boleh merakam gambar seluas 115 darjah.

Nak feeling-feeling model pun tak ada hal sebab gambar portrait sangat baik dengan imej Bokeh yang terhasil buat terkesima kalau korang tengok.

Kalau bercerita pasal gambar Makro juga memang tip top! Ia mampu fokus pada objek dekat dengan hasil macro yang sangat baik, jadi dah boleh merakam pada persepsi yang beza la lepas ni!

Boleh saya katakan bahawa realme X2 Pro hadir dengan skema imej yang paling berkuasa pada ketika ini!!!WOWW!! Kenapa saya katakan sedemikian? Kerana hasil gambar realme X2 Pro ini sangat ‘natural’ dan tak ‘fake’ macam kebanyakan peranti di pasaran.

Warna yang terhasil sangat vibrant dan tidak jauh beza dengan keadaan persekitaran yang sebenar. Boleh dikatakan hasil gambar realme X2 Pro ini sangat ‘jujur’ dari aspek warna dan kejituan perinciannya. Ah gituw!!

Mata korang terkebil-kebil nak tengok dan rakam imej yang jauh? Korang chill jer sebab realme X2 Pro ini memang macam mata Helang tau sebab dia mampu merakam jauh kerana ia disertakan dengan zoom optikal 5x dan zoom hibrid 20x. Walauwei!!! Ni kuman sebarang laut pun boleh nampak dah ke nih!! Kihkih.

Sungguh pun korang zoom jauh imej tersebut, perincian dan kemasan imej masih dalam keadaan baik. Tip top laa!

Kalau korang memang yang jenis suka satu peranti yang boleh digunakan dalam pelbagai situasi, realme X2 Pro adalah jawapannya kerana kameranya sangat praktikal untuk digunakan dalam pelbagai situasi.

Tak kiralah jika anda ingin merakam gambar yang bergerak, dalam situasi low light mahupun merakam dalam situasi ekstrem, realme ini confirm boleh bantu korang rakam gambar dengan sangat baik!!! Syiok giler!!

Dah tak boleh nak cakap apa dah, kamera realme X2 Pro ini memang berada pada kelasnya yang tersendiri. Hebat, Berkuasa dan Extraordinary!!! Itulah perkataan yang paling sesuai untuk merungkai kehebatan lensa peranti ini!!! Jadi sama-sama kita nantikan kehadirannya pada 2 Disember 2019!!!


Menangi Hadiah Menarik Bernilai RM800,000 Di Pesta OPPO Merdeka Fiesta Spin & Win!

Menangi hadiah lumayan sempena OPPO Merdeka Fiesta! Ya, OPPO Malaysia ingin berterima kasih kepada penyokong setia mereka sepanjang tahun ini dengan mengadakan Promosi Merdeka Fiesta Spin & Win, untuk memberi ganjaran kepada pelanggan setia mereka.

Nilai hadiah menarik sehingga RM800,000 menanti anda semua membawa pulang, termasuk baucer OPPO Shopee bernilai RM10, pelindung skrin OPPO dengan jaminan tambahan sehingga 6 bulan, kabel USB atau kad Sandisk SD dan banyak lagi!

Cabutan bertuah layak bagi sesiapa yang membeli produk OPPO dengan tarikh resit bermula 1 Ogos hingga 2 September di Kedai Konsep OPPO, pengedar sah, rakan e-dagang Lazada dan Shopee atau Celcom, Digi dan Maxis.

Anda hanya perlu sertakan resit asli anda di Kedai Konsep OPPO terpilih (32 cawangan) dan mendapatkan spin untuk SEKALI SAHAJA. Cabutan bertuah dan penebusan hadiah bermula dari 22 Ogos – 2 September 2019.

Maklumat lanjut promosi, layari laman web rasmi OPPO Merdeka Fiesta.


Monogram by MOO – Share what you do

Monogram adalah sebuah aplikasi terbaru khusus untuk iPhone bagi memudahkan anda memperlihatkan hasil kerja, mendirikan perniagaan atau berkongsi apa yang anda lakukan dalam bentuk persembahan grafik yang sangat menarik. Dengan aplikasi ini anda bukan sahaja boleh menyelitkan imej, tetapi ia juga turut menyokong teks serta pautan URL.

Susunan persembahan itu bergantung kepada citarasa anda dan keseluruhan persembahan itu boleh disesuaikan dengan pilihan warna yang bersesuaian daripada senarai yang disediakan. Monogram yang telah siap dibuat boleh disimpan dan dibentangkan pada bila-bila masa tanpa sambungan Internet. Malah ia juga boleh dikongsikan ke laman sosial popular yang lain.


Honor Perkenalkan 3 Teknologi Pertama Dunia – Kamera Utama 48MP, Honor All-View Display & Link Turbo

Berikutan kejayaan besar yang dicapai menerusi kehadiran teknologi GPU Turbo, Honor sekali lagi menggegar dunia gajet dengan memperkenalkan tiga lagi teknologi baharu – kamera utama 48MP, Honor All-View Display dan Turbo Link.

Artikel Berkaitan: Nantikan Kemunculan HONOR View 20 Yang Akan Mengagumkan Anda

Honor memperkenalkan kamera utama dengan resolusi tinggi iaitu 48MP dengan sensor Sony IMX586 bagi menandakan era baru dalam dunia fotografi telefon pintar. Ia merupakan yang pertam di dunia hadir dengan lensa definisi tinggi bagi menyampaikan imej berkualiti dengan butiran lebih baik walaupun dizum.

Berikut contoh gambar yang diambil dari lensa sensor 48MP, klik untuk melihat imej pada saiz sebenar:

Ia turut diselitkan dengan kuasa pengkomputeran AI bersama pemproses grafik yang disokong oleh dual-ISP dan dwi-NPU cipset Kirin 980 yang mana secara automatik akan melaksanakan pemproses imej berbilang sekaligus menghasilkan kualiti dan kejelasan foto yang tidak dapat ditandingi.

Honor memberikan tahap pengalaman paparan penuh yang terbaik dengan pengenalan teknologi HONOR All-View Display. Pengenalan ini jelas menunjukkan Honor begitu berdedikasi dalam evolusi paparan penuh.

Memahami kehendak pengguna, Honor telah mendefinasikan semula pengalaman telefon pintar dengan pengenalan Link Turbo.

Disokong dengan teknologi AI, Turbo Link secara automatik akan menganalisis peranti dan keadaan rangkaian untuk beralih dengan lancar – antara Wi-Fi atau 4G. Selain itu, ia juga meningkatkan kelajuan muat turun secara serentak menggunakan kedua-dua rangkaian.


Facebook sedang membangunkan Jam Tangan Pintar??!!

Dalam beberapa bulan yang lalu, Facebook membangunkan jam tangan pintar baru, media asing Verge menerbitkan beberapa butiran mengenai peranti hari ini.

Berdasarkan laporan mereka, Facebook Smart Watch akan mempunyai paparan yang boleh dilepas dengan dua kamera terbina dalam untuk mengambil gambar dan video untuk berkongsi di Facebook, Instagram, dan WhatsApp.

Kamera di hadapan jam tangan boleh digunakan untuk panggilan video, manakala kamera 1080p di belakang boleh digunakan untuk mengambil gambar apabila bentuk dipisahkan dari bingkai keluli tahan karat.

Jam tangan pintar ini adalah ciri sambungan rangkaian yang berasingan, yang dapat menghantar mesej ke perkhidmatan yang berkaitan dengan Facebook seperti Messenger dan WhatsApp di atas meja tanpa telefon pintar. Ia juga mungkin mempunyai fungsi penjejakan kesihatan terbina dalam, seperti monitor kadar jantung, dan akan menjalankan sistem Android Facebook sendiri.

Pada masa ini, Watch SMART hanya boleh digunakan sebagai aksesori telefon bimbit dan memandangkan rekod buruk Facebook dalam pengumpulan data dan privasi, orang mungkin teragak-agak untuk menggunakan Smart Watch yang direka oleh Facebook, terutamanya dengan pelbagai kamera dan mikrofon.


Kejutan?! Satu Lagi Peranti OPPO Dengan Sokongan 4 “Mata” Bakal Datang Ke Pasaran Tempatan

OPPO kini menggoda orang ramai dengan sebuah poster acah memaparkan mereka kini dalam perancangan untuk membawa masuk satu lagi model dengan persediaan 4 “mata” ke pasaran tempatan – sekaligus memperluaskan portfolio fotografi yang ditingkatkan dan sempadan dengan ciri inovatif.

OPPO kini menawarkan satu lagi inovasi kreatif yang bakal mengubah cara pengguna berinteraksi dengan peranti. OPPO sentiasa mendengar keperluan pengguna dan bekerja keras dalam merangka semula teknologi berdasarkan permintaan. Kamera pada model kali ini dikatakan mampu memberi pengalaman yang cemerlang tanpa sebarang halangan. teruja tak? Kalau korang power, agak-agak boleh teka tak apa siri terbaru kali ini? Nak tahu lebih lanjut? Kekal bersama eRing untuk lebih info terkini!


Kempen “Hooray Raya” Lenovo Tawar Ganjaran & Hadiah Lumayan Berjumlah Hingga RM51,000!

Lenovo kini mengadakan kempen istimewa, Hooray Raya bersempena memeriahkan lagi kedatangan Syawal yang bakal menjelang tidak lama lagi. Promosi bermula HARI INI hingga 30 Jun 2019.

Pelbagai ganjaran dan hadiah menarik sehingga RM51,000 ditawarkan kepada pelanggan yang membeli produk Lenovo. Termasuklah, 3 unit Yamaha YZF-R15 (hadiah utama), kad hadiah IKEA dan baucar dompet STEAM.

Tidak hanya terhenti di situ, Lenovo juga hadir dengan tawaran menarik lain. Pelanggan yang membeli produk Lenovo IdeaPad, Yoga, Legion dan IdeaCentre terpilih juga akan menikmati penjimatan sehingga RM3,001. Promosi adalah seperti berikut :


Apa lagi? Ayuh Rebut Hadiah Lumayan Sehingga RM40,000 Di Roadshow OPPO Reno 10x Zoom!

OPPO baru sahaja memperkenalkan pewaris baru iaitu OPPO Reno 10x Zoom pada Mei lalu. Seiring itu, OPPO bakal mengadakan roadshow besar-besaran yang dijadualkan berlangsung di Sunway Pyramid pada 18 Jun 2019.

Pelbagai aktiviti menarik menanti anda dan seisi keluarga sepanjang roadshow yang berlangsung selama dua minggu ini (18 – 30 Jun 2019). Lebih menarik, pengunjung yang hadir ke roadshow juga berpeluang merebut ganjaran lumayan sehingga RM40,000.

Roadshow ini turut diserikan oleh penampilan istimewa beberapa selebriti terkenal tempatan seperti Amyra Rosly, Elfira Loy, Phei Yong dan banyak lagi untuk sesi ramah mesra bersama peminat. Mark your calendar gais! See you there!


Apple Masih Belum Membuat Keputusan Tentang Pengimbas Cap Jari Di iPhone 8

Agak pelik tindakan yang dilakukan oleh Apple ini, mana tidaknya mereka masih belum tentukan lagi kedudukan Touch ID pada iPhone edisi khas sempena 10 tahun miliknya. Peranti yang ditunggu-tunggu ini dijadualkan diperkenalkan selewat-lewatnya bulan Oktober tetapi ia masih samar-samar lagi. Tempoh untuk pengeluaran di industri juga bukan mengambil masa yang singkat.

Apple nampaknya sangat berhati-hati dan tidak tergopoh-gopoh dalam membuat keputusan, kerana Apple perlu mengambil tiga langkah sebelum ianya dilaksanakan. Pertama, memikirkan tentang gelas yang akan meliputi kawasan pengimbas cap jari. Kedua, menebuk gelas untuk sensor ultrasonik ataupun sensor optikal. Ketiga, memasukkan teknologi infra merah ke dalam paparan skrin. Kesemua ini perlu dititik beratkan supaya kualiti dan prestasi iPhone tidak terjejas.

Menurut Timothy Acuri daripada syarikat Cowen yang bekerjasama dengan Apple mengatakan , anak-anak didik Steve Jobs tidak akan meletakkan pengimbas cap jari di bahagian panel belakang kerana mereka mahu pengguna iPhone berasa selesa selain mudah untuk digunakan.


Acer Pawbo+, Mampu Berinteraksi Dengan Haiwan Peliharaan?!

Acer yang telah melancarkan Liquid Z6 dan Liquid Z6 Plus, turut mengambil peluang untuk memperkenalkan peranti pintar baru yang dikenali sebagai Acer Pawbo+. Ia memudahkan pengguna berinteraksi dengan haiwan peliharaan, di mana terdapat sebuah kamera pada Pawbo+ bagi membolehkan anda melihat apakah haiwan peliharaan sedang buat, dan turut bercakap dengannya.

Apa yang istimewanya peranti ini, ia dapat berhubung dengan 8 buah peranti dalam satu-satu masa, dan Powbo+ juga berkemampuan membuat rakaman video HD 720p dari sudut 130 darjah. Anda juga boleh terus bercakap dengan haiwan kesayangan pada bila-bila masa serta di mana sahaja. Selain boleh bermain laser dengan haiwan kesayangan, anda juga boleh memberikan makanan dengan hanya menekan butang yang tersedia pada smartphone.

Acer menyasarkan peranti ini kepada mereka yang selalu bertugas di luar, dan pada masa yang sama ingin memantau apakah yang sedang dilakukan oleh haiwan peliharaan mereka.

Pawbo+ akan ditawarkan pada November 2016 ini dengan harga USD 169 (kira-kira RM686), selain itu Acer dijangka juga akan menawarkan beberapa aksesori lain di bawah siri Pawbo+ ini.


Percuma OPPO F5 Jika Mendaftar Pelan Celcom First Platinum Plus

Beberapa hari yang lepas orang ramai sudah boleh mula mendapatkan peranti terbaru OPPO F5. Telefon pintar ini dijual pada harga runcit iaitu RM1,298 untuk sebuah.

Bagi yang ingin mendapatkannya secara percuma, Celcom ada tawaran yang menarik. Anda hanya perlu mendaftar diri untuk pelan Celcom First Platinum Plus selama 24 bulan atau jika merasakan pelan ini tidak sesuai, tidak mengapa kerana OPPO F5 boleh dibawa pulang pada harga RM30 sebulan melalui program EasyPhone.

Celcom juga ada menyediakan pelan-pelan yang bersesuaian, sebagai rujukan anda boleh lihat jadual harga di bawah.


Mana Kaki Gamers?! Mad Machines Kini Tersedia Di Steam!

Mana kaki gamers?! Hey guys, Hero Blades ApS kini telah melancarkan permainan, Mad Machines di steam! Mad Machines kini tampil dengan mod permainan baru di samping medan pertempuran yang menyeronokkan untuk bermain!

Lebih menariknya lagi, permainan mudah alih ini dikatakan boleh dimainkan sehingga 10 pemain pada satu masa! Wah! Menarik bukan? Selain itu, ia juga dikatakan menawarkan permainan selama 24 jam secara global –  di mana sesiapa sahaja boleh sertai dan meninggalkan permainan pada bila-bila masa yang diinginkan.

Di samping itu, watak pemainan diperbuat daripada blok – boleh dikumpulkan untuk memperbaiki watak menjadi sebahagian besar daripada mengumpul mata. Tidak ketinggalan, terdapat juga 3 kelas berbeza dengan kelajuan, statistik serta kebolehan yang berlainan!


[ Promosi HUAWEI ] Tukar Bateri Hanya RM99 – Bermula 14 Jan ~ 20 Feb 2019

Bersiap sedia semua! Sempena Tahun Baru Cina yang bakal menjelang pada 5 Februari ini, pihak HUAWEI Malaysia telah menganjurkan satu promosi khas pengguna HUAWEI.

Mulai 14 Jan sehingga 20 Feb 2019, anda boleh membuat pertukaran bateri bagi beberapa model terpilih hanya pada harga RM99!

Anda boleh melawati ke semua pusat servis HUAWEI yang sah untuk menikmati promosi ini.


[Khabar Angin] Harga Jualan Huawei P20 Didedahkan? Harga Bermula RM1,759…

Pada artikel sebelum ini, kami ada berkongsi maklumat mengenai tarikh pelancaran produk terbaru Huawei iaitu Huawei P20 yang akan berlangsung di Paris, Perancis pada 27 Mac 2018. Spekulasi kuat mengatakan peranti ini bakal ditampilkan dengan tiga model iaitu P20, P20 Lite dan juga P20 Pro.

Terbaru, Roland Quandt melalui tweetnya telah mendedahkan harga jualan bagi ketiga-tiga model Huawei P20. Varian yang paling rendah iaitu Huawei P20 Lite ditawarkan pada harga Euro 369 (kira-kira RM1,759), manakala Huawei P20 pula berharga Euro 679 (kira-kira RM3,237), manakala varian paling tinggi iaitu Huawei P20 Pro berharga Euro 899 (kira-kira RM4,285).

Huawei P20 = 679,xx EuroHuawei P20 Pro = 899,xx EuroHuawei P20 Lite = 369,xx Euro

— Roland Quandt (@rquandt) March 5, 2018

Namun begitu, harga jualan yang didedahkan ini merupakan harga untuk pasaran Eropah. Kepada yang masih belum tahu, Huawei P20, Huawei P20 Lite dan Huawei P20 Pro akan dilancarkan pada 27 Mac 2018.


Seagate Perkenalkan Hard Drive 10TB untuk Desktop Rumah!

Seagate baru-baru ini telah memperkenalkan hard drive terbarunya The Guardian Series khusus untuk pengguna dekstop di rumah. BarraCuda Pro menawarkan kapasiti sebesar 10TB, ia membolehkan anda bermain permainan dan video 4K di rumah tanpa masalah.

Hard drive ini hanya memfokuskan kepada saiz yang besar pada saiz biasa iaitu 3.5 inci, ini membolehkan pengguna menyimpan lebih banyak data pada desktop mereka, tanpa menggunakan banyak ruangan komponen dalam CPU.

Walaupun menyediakan kapasiti yang besar, hard drive ini hanya menawarkan kadar pembacaan biasa iaitu 7200rpm. Mungkin memori lebih besar ini dikhaskan kepada mereka yang terlibat dalam arena multimedia, terutamanya perlu menyimpan fail multimedia 4K yang biasanya bersaiz besar. Buat masa ini, peranti ini hanya diperkenalkan di Amerika Syarikat dengan harga USD 535 (kira-kira RM 2,166).


Valtrix dan Codasip Bekerjasama dalam Pengesahan Sistem RISC-V

BANGALORE, India dan MUNICH, 24 Mac 2021 /PRNewswire/ — Valtrix Systems, penyedia produk pengesahan reka bentuk untuk pembinaan CPU yang berfungsi dengan betul serta pelaksanaan sistem pada cip, dan Codasip, pembekal terkemuka IP pemproses dengan RISC-V® yang boleh disesuaikan, hari ini mengumumkan bahawa mereka bekerjasama dalam pengesahan sistem berasaskan RISC-V.

Kerjasama ini adalah berdasarkan penggunaan produk STING Valtrix yang ditambah kepada metodologi Codasip yang meluas bagi pengesahan pemproses. Keupayaan pengesahan reka bentuk STING adalah amat sesuai untuk mengesahkan pemproses kerana kemampuannya untuk menghasilkan rangsangan swasemak mudah alih di seluruh persekitaran pelbagai peranti dalam ujian dan membolehkan pengguna menggunakan ciri-ciri seni bina dan seni bina mikro dengan memanfaatkan rangsangan ujian rangka kerja pengaturcaraannya.

“Pelaksanaan CPU dan SoC kompleks memerlukan pengesahan yang menyeluruh sebelum produk dikeluarkan kepada pengguna akhir,” kata Shubhodeep Roy Choudhury, Ketua Pegawai Eksekutif Valtrix. “STING menyediakan metodologi pengesahan reka bentuk yang hebat dan terbukti dengan baik untuk menguji pematuhan seni bina dan ketepatan fungsian ciri-ciri dan sambungan RISC-V. Kami amat berbangga dapat bekerjasama dengan Codasip dan menyokong pasukan kejuruteraan mereka menggunakan STING bagi memenuhi keperluan pengesahan mereka.”

“Codasip mengamalkan proses pengesahan yang ketat untuk memastikan kualiti produk IP pemprosesnya ,” kata Philippe Luc, Pengarah Pengesahan Codasip. “Codasip sentiasa menggunakan pelbagai pendekatan dalam strategi pengesahannya dan penglibatan dengan Valtrix serta penggunaan kaedah STING memberikan satu lagi sumber rangsangan pemproses yang melengkapinya. STING menghasilkan ujian dengan cara yang unik di pasaran dan dapat membantu dalam penemuan pepijat sebelum produk kami dilancarkan.”

Codasip menggunakan gabungan Codasip Studio, kaedah dalaman dan kaedah pihak ketiga untuk pengesahan pemproses. Sebagai contoh, pemproses disahkan pada peringkat komponen menggunakan penjanaan pola rawak yang khusus dan ujian terarah. Pada peringkat yang paling tinggi, ujian seni bina digunakan sebagai tambahan kepada penjana program dalaman. Penyemak ketekalan memastikan pelaksanaan yang serupa antara rujukan paling penting dan RTL. Teknik rasmi juga digunakan untuk memastikan kualiti. Memanfaatkan produk STING Valtrix dalam kerjasama ini menambah satu lagi peringkat ujian kepada pemproses RISC-V Codasip.

Tentang Kaedah Pengesahan Reka Bentuk STING Valtrix

STING ialah sebuah platform pengesahan reka bentuk untuk pelaksanaan berasaskan RISC-V. Ia boleh dikonfigurasi untuk menghasilkan program logam kosong mudah alih yang mengandungi rangsangan ujian ketepatan swasemak dari segi seni bina yang kemudiannya dapat diaktifkan melalui simulasi, prototaip FPGA, emulasi atau silikon. Untuk maklumat lanjut tentang teknologi dan produk pengesahan reka bentuk Valtrix, sila layari www.valtrix.in.

Codasip memberikan IP pemproses RISC-V yang canggih dan kaedah reka bentuk pemproses peringkat tinggi yang menyediakan semua manfaat ISA terbuka RISC-V berserta kemampuan unik untuk menyesuaikan IP pemproses, kepada pereka IC. Sebagai ahli pengasas RISC-V Foundation dan pembekal jangka panjang bagi penyelesaian pemproses berasaskan LLVM dan GNU, Codasip komited untuk standard terbuka bagi pemproses tertanam dan pemproses aplikasi. Ditubuhkan pada tahun 2014 dan beribu pejabat di Munich, Jerman, Codasip kini mempunyai pusat R&D di Eropah dan wakil jualan di seluruh dunia. Untuk maklumat lanjut tentang produk dan perkhidmatan kami, sila layari www.codasip.com. Untuk maklumat lanjut tentang RISC-V, sila layari www.riscv.org.

Shubhodeep Roy Choudhury, Ketua Pegawai Eksekutif ValtrixE-mel: deepsrc@valtrix.in

Roddy Urquhart, Pengarah Kanan Pemasaran CodasipE-mel: rurquhart@codasip.com

Keywords: Commercial Real Estate Computer Networks Computer Software Computer/Electronics Internet Technology Real Estate Telecommunications Contracts


Nokia 105 Dan Nokia 130 Yang Terbaru – Skrin Kini Lebih Besar

Walaupun peredaran masa semakin hari semakin maju, Nokia tidak lupa akan asal usulnya. Oleh itu, Nokia baru sahaja melancarkan feature phone dengan nafas baru iaitu Nokia 105 dan Nokia 130. Sejak tahun 2013 diperkenalkan, model terbaru ini adalah generasi yang ke-3 menampilkan perubahan pada saiz skrin daripada 1.4 inci kepada 1.8 inci jenis QVGA sekarang.

Nokia 105 hadir dengan memori RAM 4MB dan ROM 4MB serta sistem OS Nokia Series 30+. Bateri yang dimuatkan mendapat kuasa sebanyak 800mAh yang berupaya membuat panggilan sehingga 15 jam. Selain itu, ia juga dilengkapi dengan bicu 3.5mm audio jack, port mikro USB 2.0 serta radio FM.

Manakala Nokia 130 pula didatangkan dengan RAM 4MB dan storan 8MB lebih besar berbanding Nokia 105, malah slot kad microSD (sehingga 32GB) juga turut disediakan. Tambah pula, bateri berkapasiti 1,020mAh yang dibekalkan dapat memberikan masa mendengar radio sehingga 44 jam dan masa menunggu mencecah 30 hari. Seterusnya, kedua-dua model ini boleh dioperasikan dengan dua SIM yang berbeza.

Nokia 105 ditawarkan dengan warna pilihan hitam, putih dan biru, sementara Nokia 130 ditawarkan dengan warna hitam, putih dan merah. HMD Global masih belum mengumumkan ketersediaannya di pasaran Malaysia.


MediaTek Bakal Menjadi Pengeluar Pertama Cip Pemproses 4nm??

Pada ketika ini, pengeluar cim pemproses berlumba-lumba menghasilkan pemproses yang hadir dengan 4nm.

Namun, menurut desas-desus, MediaTek dijangka akan menjadi yang pertama yang mengeluarkan cip pemproses 4nm pada awal tahun hadapan.

Jenama-jenama telefon terkemuka seperti vivo, dan OPPo sudah bersedia untuk melakukan termpahan cip pemproses ini.

Jadi, Sama-sama kita nantikan kehadirkan cip pemproses dan lihat sejauh manakah kehebatan cip pemproses ini.


“Sistem CIMB Clicks Masih Kekal Selamat” – Kenyataan Dari Pihak CIMB

Laman media sosial bermula kecoh sejak semalam dengan adanya pengguna CIMB Clicks mengatakan akaun mereka digodam! Kejadian ini menjadi semakin serius kerana akaun perbankan atas talian pengguna CIMB boleh sahaja dimasuk walaupun menggunakan kata laluan yang kurang tepat.

Ada juga pengguna CIMB memuat naik status mereka di Twitter bahawa wang dalam akaun mereka semakin kurang atas transaksi PayPal, yang mana sebahagian daripada mereka tidak mendaftar untuk akaun PayPal.

Setelah berlaku kejadian ini, pihak CIMB telah mengambil tindakan dengan menggalakkan pengguna mengubah kata laluan bagi mengelakkan masalah sekuriti yang berlaku. Selain itu, implementasi “ReCaptcha” yang seolah-olahnya menunjukkan perkhidmatan perbankan mungkin diserang bot, namun pada pandangan Pihak CIMB ia merupakan inisiatif terbaru untuk sekuriti tambahan sahaja.

Apa-apa pun dalam satu kenyataan rasmi terbaru CIMB, pihak perbankan atas talian mereka masih kekal selamat dan bebas daripada sebarang ancaman setakat ini. Sekiranya anda masih risau, disarankan mengubah kata laluan di CIMB Clicks atau memindahkan wang ke perbankan yang lain.

Diharap pihak CIMB Clicks mengambil tindakan segera dalam menyelesaikan masalah yang berlaku dalam memastikan semua pengguna bebas daripada masalah sekuriti.


HUAWEI Melancarkan Generasi Baharu All Flash Storage OceanStor Dorado Di Malaysia

Ketika HUAWEI IT Forum 2019 yang berlangsung di Kuala Lumpur, HUAWEI telah melancarkan generasi baharu iaitu all-flash storage product, the OceanStor Dorado yang menjalankan pemproses kunpeng dan Ascend.

HUAWEI Dorado memanfaatkan keunikkan teknologi FlashLink bagi mengoptimumkan koloborasi di antara cip (termasuklah CPU, SSD controller chips, dan AI chips) dan sistem operasi storan yang mana mempamerkan kekuasaan all-flash storage dengan kepantasan kepintaran AI.

HUAWEI Dorado boleh menyediakan pengurangan nisbah data sekurang – kurangnya 20% lebih tinggi berbanding purata industri dan 30% ketumpatan kapasiti yang lebih tinggi kerana pembangunan high-density Palm SSD.

Berdasarkan teknologi baharu ini, HUAWEI Dorado boleh membantu pelanggan menggunakan Opex sebanyak 30% berbanding rakan vendor yang lain. Gandingan siri baru dengan program Flash Only Plus membolehkan para pelanggan menikmati kelebihan penyimpanan dan pengalaman perkhidmatan all-flash yang canggih dengan cara yang paling kos efektif.

OceonStore Dorado mempunyai ciri yang inovatif seperti berikut:


[Zon Perbandingan] Realme 2, Vivo Y81, Redmi 6 & Samsung Galaxy J4+

Realme 2 baru sahaja dilancarkan pada 7 November lalu dan merupakan salah sebuah telefon pintar yang hadir dalam keluarga Siri Realme 2.

Telefon pintar kelas permulaan ini dilihat menampilkan rekaan lebih premium di samping menggunakan sistem operasi terkini di samping dilengkapi dwi kamera utama yang mengagumkan.

Oleh itu, in menjadikan telefon pintar ini sesuai dibandingkan dengan vivo Y81, Redmi 6 dan Samsung Galaxy J4+ yang mana masing-masing dilihat membawakan spesifikasi yang hampir setanding.


Samsung Galaxy A (2017) Akan Dilancarkan Pada 5 Januari

Pihak Samsung Malaysia telah menghantar jemputan untuk kami sempena pelancaran siri Galaxy A 2017 pada 5 Januari 2017 nanti. Pasti ramai yang akan tertanya-tanya apakah peningkatan pada siri A 2017 ini?

Siri baru ini hadir dengan tiga model iaitu Galaxy A3 (2017) berskrin 4.7 inci, Galaxy A5 (2017) berskrin 5.2 inci dan Galaxy A7 (2017) berskrin 5.7 inci. Ketiga-tiga mode ini bakal hadir dengan rekaan kalis air. Spesifikasi lain termasuk kamera 16 Megapiksel, bateri 3600mAh, 3GB RAM dan 32GB ROM pada Galaxy A7 (2017); manakala Galaxy A5 (2017) hadir dengan bateri berkapasiti 3000mAh dengan sokongan pengecasan pantas. Akhir sekali bagi Galaxy A3 (2017), ia sokong Octa-core 1.6GHz, 2GB RAM dan 16GB ROM, kamera 13 Megapiksel.

Apa-apa maklumat selanjutnya, ikuti berita daripada kami ya~


Beberapa Laptop Terbaru Diperkenalkan Di Persidangan NextAcer 2018

Persidangan NextAcer yang berlangsung tengah malam semalam memperlihatkan beberapa produk kepada umum. Antara yang diperkenalkan ialah laptop dalam siri Swift, Chromebook, Tablet, dan siri permainan Predator yang kebanyakannya adalah model naik taraf.

Dimulakan dengan Swift 3, laptop ini direka nipis dengan papan kuasa Generasi ke-8 Intel Core i7 dan kad grafik berprestasi tinggi yang menawarkan bateri sehingga 10 jam.

Tidak dinafikan berat laptop menjadi salah satu faktor penting kepada pengguna. Terbaru, Swift 5 dianggarkan hanya seberat 0.97 kg. Ia dikuasakan pemproses Intel Core i7 Generasi ke-8 dengan paparan IPS LCD FHD dan RAM sebesar 16GB termasuk storan SSD seluas 1TB.

Manakala, Chromebook Spin 15 pula merupakan laptop boleh-pusing 360 darjah yang ditemani bateri tahan lama 13 jam disamping pad sesentuh Corning Gorilla Glass. Ia juga menyediakan aplikasi pra-pasang Google Play Store dan speaker stereo menghadap ke atas.

Untuk Chromebook 15, laptop ini hadir dengan ciri hiburan yang lebih imersif. Bateri yang dimasukkan pula menawarkan penggunaan selama 14 jam yang dioperasikan Chrome OS.

Beralih ke tablet, Acer turut memperkenalkan tablet pendidikan pertama dengan Chrome OS yang dinamakan Chromebook Tab 10. Tablet ini menyokong Google Expeditions AR dengan paparan beresolusi QXGA 2048 x 1536 piksel.

Acer yang terkenal dengan jenama Predator khusus untuk permainan kali ini menampilkan Helios 500 yang dilengkapi perkakasan dalaman berkuasa tinggi seperti cip Generasi ke-8 Core i9+, sokongan NVIDIA G-SYNC dengan kadar segar-semula 144Hz, kad grafik NVIDIA GeForce GTX 1070 8GB GDDR5. Sistem penyejuk yang membantu mengawal suhu pula menggunakan dwi kipas AeroBlade 3D.

Sebuah lagi laptop permainan yang mengambil tempat di persidangan NextAcer ialah Helios 300 Special Edition. Laptop ini tidak terlalu ekstrem malah sistem dalaman yang lebih kasual hadir dengan Generasi ke-8 Intel Core i7 bersama NVIDIA GeForce GTX 1060. Rekaan yang agresif ini dalam masa sama didatangkan dengan warna yang lembut, putih susu dan emas. Kerangka badan logam ini juga disejukkan dengan dwi kipas AeroBlade 3D.


Pelancaran Leagoo T1 Plus, Pencabar Raja Kamera Selfie

Ramai yang pasti setuju bahawa OPPO F1 Plus adalah raja smartphone untuk selfie ketika ini, namun hari ini, Leagoo telah memperkenalkan peranti mereka untuk mencabar kedudukan tersebut.

Dari segi spesifikasi, ternyata Leagoo meletakkan sepenuh fokus kepada kemampuan kamera hadapan. Lensa 13 megapiksel dari Sony dilengkapkan pada smartphone ini bagi membolehkan anda mendapatkan imej selfie dengan kualiti terbaik. Di samping itu, Leagoo juga melengkapkan T1 Plus dengan aplikasi Leagoo Beauty untuk anda menala imej sehingga anda tampak flawless di dalam gambar. Tarikan terbesar pada smartphone ini adalah pada harganya, OPPO F1 Plus dijual pada harga runcit RM 1,898, manakala T1 Plus pada harga yang jauh lebih murah, RM 699.

Di samping melancarkan model T1 Plus, Leagoo juga telah memperkenalkan ibu pejabat terbaru mereka yang beroperasi di Shah Alam. Pejabat ini menjadi pusat setempat di mana segala operasi dalaman Leagoo akan dijalankan di sini, pengguna juga boleh membeli peranti Leagoo dari pusat jualan yang terletak di tingkat bawah dan terakhir sekali adalah mendapatkan servis baik pulih di pejabat ini.


Apple Special Event: Memperlihatkan Ketibaan iPhone 7/7 Plus & Apple Watch Series 2

Selepas pelbagai khabar angin berhubung spesifikasi, ketirisan imej awal dan juga kontroversi yang hangat diperkatakan di Internet, akhirnya segala persoalan itu telah terjawab dengan berlangsungnya acara tahunan rasmi Apple Special Event kurang 12 jam yang lalu. Apa yang pasti, acara penting ini telah menjadi pentas pengumuman menarik pelbagai produk terbaru keluaran Apple yang sememangnya memiliki pengikut setianya sejak dari awal kemunculannya lagi.

Jadi bagi memudahkan anda untuk melihat sendiri apakah produk terbaru yang telah didedahkan di dalam acara Apple Special Event edisi September 2016 ini, eRing ada menyediakan senarai produk menarik berdasarkan kepada rumusan ucaptama yang telah berlangsung di San Francisco pada 10 pagi (7 September) waktu Amerika Syarikat atau 1 pagi (8 September) waktu tempatan.


Huawei nova 2 lite – Telefon Pintar Dwi Kamera Berharga RM799

Dalam artikel sebelum ini, kami ada berkongsi mengenai pelancaran rasmi model terbaru Huawei iaitu nova 2 lite pada hari ini. Kini Huawei mengumumkan nova 2 lite secara rasmi di pasaran Malaysia dengan tanda harga RM799.

Memilih Hannah Delisha sekali lagi sebagai duta rasmi bagi produk ini, nova 2 lite menampilkan paparan skrin hampir penuh bersaiz 5.99 inci dengan nisbah 18:9. Kelebihan peranti ini tentulah pada fungsi penggambaran dwi kameranya 13MP + 2MP yang mampu mengambil gambar bokeh yang unik.

Bukan itu sahaja, kehadiran fungsi Face Unlock membolehkan pengguna membuka peranti menerusi imbasan wajah, di mana sistem yang dibangunkan ini mampu merakam 1024 titik tekstur di bahagian muka. Malah teknologi pengimbas cap jari 4.0 juga mampu membuka peranti hanya dalam masa 0.35 saat sahaja.

Spesifikasi lain yang disokong oleh nova 2 lite adalah dioperasikan oleh Android 8.0 Oreo bersama paparan antaramuka EMUI 8.0, memori RAM 3GB dan 32GB storan serta bateri berkapasiti 3000mAh.

Huawei nova 2 lite akan berada di pasaran pada 23 Mac 2018 di semua kedai rasmi Huawei, pengedar sah serta telco Celcom dan Maxis. Pelanggan yang membeli telefon pintar ini akan menerima beg Travel Huawei sementara stok masih ada.


Dapatkan Aplikasi Ikon Android Berbayar Ini Secara Percuma!

Jika korang gemar untuk kustom telefon pintar tapi aplikasi yang ada kena bayar, jangan risau sebab untuk masa yang terhad ini ia boleh dimuat turun secara percuma di Google Play Store. Korang boleh dapatkan pelbagai ikon yang menarik dengan beberapa aplikasi mengikut citarasa. Kalau dah percuma apa kata muat turun sahaja semua lepas tu kalau tak nak boleh buang.

Klik saja pada senarai di bawah untuk muat turun:


HUAWEI Dikhabar Mempaten Peranti Skrin Boleh Lipat Terbaharu?

Ada satu berita menarik iaitu HUAWEI dikatakan telah mempatenkan satu lagi peranti boleh lipat mereka yang mana ia tampil dengan 2 skrin.

Menariknya, ia tidak dihadirkan dengan kamera pada skrin peranti ini. Namun, ia hadir dengan 4 kamera dan hadir dengan sistem zum periskop.

Jadi, teruskan bersama kami menantikan perkembangan berita ini!!!


PERHATIAN! Pemilik Pra-Tempah Samsung Galaxy Note7 Di Malaysia Diberi Pilihan Untuk Pengembalian Wang Atau Tukar ke Samsung Galaxy S7 Edge

Samsung Malaysia Electronics (SME) Sdn Bhd, hari ini telah mengeluarkan kenyataan rasmi yang menggesa semua pemilik pra-tempah Samsung Galaxy Note7 untuk mematikan peranti mereka dengan segera berikutan beberapa kes yang telah dilaporkan sebelum ini.

Selaras dengan isu tersebut, pemilik Samsung Galaxy Note7 di negara ini telah diberi pilihan sama ada menerima pengembalian wang atau membuat pertukaran ke model Samsung Galaxy S7 edge, dengan syarat peranti tersebut dikembalikan semula kepada Samsung Malaysia. Para pemilik Galaxy Note7 akan dihubungi oleh Khidmat Pelanggan Samsung, pengendali rangkaian mudah alih atau rakan kongsi runcit yang terlibat bermula 13 Oktober 2016 ini.

Untuk sebarang pertanyaan lanjut, sila hubungi Samsung Malaysia Careline di talian 1-800-88-7799.


OPPO A93 Bakal Dilancarkan Pada 6 Oktober Ini!!!

Kini sudah sah bahawa peranti terbaharu OPPO A93 bakal dilancarkan pada 6 Oktober ini jam 3 petang di laman Facebook OPPO.

Ketika majlis pelancaran ini juga, Ayda Jebat juga bakal membuat kemunculan bagi memperkenalkan peranti kegemarannya ini.

Peranti ini bakal hadir dengan RAM sebesar 8GB dan storan sebesar 128GB. Jadi, sama-sama kita nantikan kehadiran peranti ini.


Pembayaran Arttha dipilih untuk memodenkan sistem teras Perkhidmatan e-Dompet LinkAja Indonesia

SINGAPURA, 8 Mac 2021 /PRNewswire/ — PureSoftware mengumumkan bahawa PT FINTEK KARYA NUSANTARA, syarikat terkemuka dalam pengurusan LinkAja, e-dompet telah memilih rangkaian Pembayaran Digital Arttha untuk memperkukuhkan system teras mereka. Pembelian ini sejajar dengan matlamat LinkAja untuk memperkembangkan and memperkuatkan posisi mereka sebagai Pembaharuan dalam Perkhidmatan Pembayaran di serantau ini. Urus niaga ini akan menguatkuasakan bahagian pengurusan LinkAja bagi meningkatkan prestasi, mempertubuhkan strategi digital dan mempercepat pemasukan kewangan di seluruh negara.

LinkAja akan mendapat manfaat daripada Persekitaran Awan Arrtha sebagai solusi untuk fungsi utama mereka yang merangkumi penguruan akuan, pengurusan pedagangan, pengurusan transaksi, GL masa nyata dan sebagainya.

Perkhimatan pembayaran Arttha membolehkan pelanggan membuat transaksi di mana jua dengan platform dompet pelbagai perkhimatan pembayaran and kewangan seperti P2P, P2M, G2P, Daftar Gaji and sebagainya.  Arttha juga menawarkan pembayaran berasaskan kod NFC dan QR serta sokongan berbilang saluran.

“Indonesia masih bergantung kepada wang tunai dan terdapat jutaan orang yang belum terdedah dengan pembayaran digital atau dapat memanfaatkan perkhidmatan kewangan moden melalui telefon pintar,” kata Manish Sharma, Ketua Pegawai Eksekutif PureSoftware. Beliau juga berkata, “Ia sangat mengembirakan kerana dapat peluang untuk bekerjasama dengan penyedia perkhidmatan pembayaran terkemuka seperti LinkAja. Dengan memanfaatkan kemampuan dompet digital Arttha, LinkAja akan memberi pengalaman yang amat diperibadikan kepada pelanggan yang secara langsung mempengaruhi perkhidmatan, kecekapan, ketangkasan dan pertumbuhan pelanggan. Kami berbangga kerana dapat menambah nilai kepada penawaran LinkAja dan pada masa yang sama, kami juga ingin mengucapkan terima kasih kepada PT Fintek Karya Nusantara atas kolaborasi strategik ini serta usaha mereka untuk terus memberi perkhidmatan kepada negara dengan matlamat untuk mempercepatkan penyertaan kewangan di Indonesia.”

PureSoftware ialah syarikat perkhidmatan dan produk perisian yang memfokus untuk mendorong pengalaman pelanggan yang berbeza, mempercepat tempoh kitaran dan meningkatkan pendapatan perniagaan melalui penyepaduan model penyelesaian digital, automasi robotik dan komersial bukan linear. Arttha, produk PureSoftware ini merupakan salah sebuah platform teknologi kewangan yang berkembang pesat. Ia membantu perniagaan menerapkan penyelesaian digital dalam bidang perbankan pengguna dan MSME, perbankan agensi/tanpa cawangan, pembiayaan mikro, pembayaran serta pengurusan pedagang. Arttha yang memberikan perkhidmatan bernilai selama hampir satu dekad dan mempunyai seni bina sedia awan berasaskan perkhidmatan mikro, semakin menjadi pilihan penyedia perkhidmatan perbankan dan fintech yang ingin memperluas penawaran digital mereka.

Keywords: Banking/Financial Service Computer Software Computer/Electronics Electronic Commerce Licensing/marketing agreements Financial Technology


CES 2018 : Huawei Lantik Gal Gadot Sebagai Pegawai Atasan

Lanjutan daripada pengumuman peranti Huawei Mate 10 akan dipasarkan di Amerika Syarikat. Huawei juga membuat beberapa pengumuman lain. Bukan sahaja berkenaan teknologi malah mereka juga telah melantik aktres wanita terkenal Hollywood, Gal Gadot sebagai pegawai atasan dalam Huawei.

Jawatan yang dipegang Gal Gadot adalah jawatan yang pertama pernah diwujudkan dalam carta organisasi Huawei. Sebagai Ketua Pegawai Pengalaman (Chief Experience Officer), Gal Gadot berperanan membantu membentuk pengalaman jenama syarikat serta memainkan peranan aktif dalam mendengar dan memberikan idea yang berterusan kepada hala tuju Huawei. Ini juga menjadikan Huawei salah sebuah syarikat yang kakitangannya terdiri daripada selebriti terkenal dunia.

Di samping memperkenalkan Gal Gadot, Huawei juga telah berkongsi maklumat mengenai pelan tindakan syariakt dimana di masa akan datang, Huawei dengan kerjasama IMAX Corporation dan Xerpi Corporation (terkenal dalam industri audio DTS) akan membangunkan produk berteknologi AR/VR khusus untuk kegunaan pawagam.

Tidak ketinggalan, Huawei turut mengumumkan mereka kini sedang melakukan kerjasama dengan Montblanc, iaitu syarikat fesyen mewah terkenal dunia untuk menghasilkan sarung pelindung peranti. Sarung ini merupakan sarung premium diperbuat daripada kulit gandum lembut dengan cop Montblanc khas untuk Huawei Mate 10 Pro. Ia akan dijual di pasaran China bermula bulan hadapan.


Siapa Borong Qualcomm Snapdragon 835 Sampai Pengeluar Lain Tak Dapat Beli?!

Cip pemproses boleh diibaratkan sebagai otak kepada sesebuah peranti pintar. Oleh sebab itulah pengeluar smartphone berluma-lumba memasukkan cip pemproses terbaik yang ditawarkan di dalam pasaran untuk barisan peranti flagship mereka.

Jika anda mengikuti dengan rapat berita Qualcomm, sudah tentu tahu bahawa ianya pengeluar cip pemproses yang cukup popular dan menjadi pilihan banyak jenama. Mereka telah pun mengumumkan cip Snapdragon 835 sebagai cip berkelas flagship terbaru mereka. Tidak lama dahulu kami ada melaporkan bahawa antara model smartphone yang dijangkakan akan menggunakan cip tersebut adalah LG G6 dan juga Samsung Galaxy S8.

Nampaknya apa yang kami laporkan tidak akan menjadi kenyataan, kerana Samsung dilaporkan sudah pun memborong cip pemproses Snapdragon 835. Buat fasa awal pengeluaran cip ini, ia hanya boleh didapati pada Samsung Galaxy S8 sahaja. Pengeluar lain perlu menunggu fasa pengeluaran Snapdragon 835 yang seterusnya bagi melengkapkan cip ini di dalam peranti mereka.


App Annie Lancar Game IQ – Produk pengelasan industri tersuai-khusus

SAN FRANCISCO, 1 September, 2020 /PRNewswire/ — App Annie, syarikat data mudah alih dan analitik yang terkemuka, hari ini mengumumkan ketersediaan Game IQ. Produk analitik yang disesuaikan secara vertikal untuk Permainan ini memberi pandangan mengenai dimensi-dimensi seperti kelas, genre, sub-genre dan tanda.

Pada masa lalu, permainan mudah alih telah terhalang daripada analisis pada peringkat kategori dan pengumpulan data ini sering melibatkan proses manual yang memakan masa:

Game IQ mengubah segala-galanya. Produk kami memanfaatkan sains data bagi mewujudkan pandangan tersuai dan mengekalkan taksonomi bagi mengautomasikan pengkategorian permainan secara berskala.

Dibangunkan dengan kerjasama pemimpin pemikiran, Game IQ membawa kerangka visual bagi menganalisis puluhan ribu aplikasi bagi memberi jawapan terhadap persoalan seperti:

Pembangun permainan akan mendapat manfaat daripada pengelasan prabina yang membimbing pembangunan produk, pemerolehan pengguna, pengewangan, pemasaran dan banyak lagi.

“Permainan merupakan Penunjuk Arah untuk mudah alih. Tatkala kami melangkah ke dekad seterusnya, peluang 2.0 untuk penerbit permainan adalah untuk menganalisis persaingan pada peringkat operasi,” kata Theodore Krantz, Ketua Pegawai Eksekutif App Annie. “Memanfaatkan kejituan Game IQ, kami akan membimbing industri ini dengan pandangan genre teras, kasual dan kasino.”

“Game IQ telah menjadi asas penting dalam mengukuhkan strategi pelaburan dan M&A kami. Keupayaan untuk mengumpulkan kategori dan sub-genre tertentu membolehkan pasukan kami untuk mendapat pandangan serta merta mengenai saiz pasaran, pengusaha utama, muat turun dan maklumat hasil. Tatkala penilaian kami semakin meningkat, kami boleh menggunakan bahagian ‘pengguna bersama’ untuk mengetahui bagaiman genre tertentu sesuai dengan kumpulan pemain sedia ada kami. Game IQ dahulunya dan masih menjadi bahagian penting dalam membangunkan visi jangka panjang syarikat kami.” – Joseph Byrne, Pengarah, Pembangunan dan Strategi Perniagaan, SciPlay

“Game IQ membolehkan kami untuk menyelami dengan lebih mendalam mengenai genre, sub-genre dan ciri-ciri permainan yang berbeza bagi memahami bagaimana ia berevolusi dan berkembang…agar kami dapat mengesahkan peluang strategik dan pelaburan kami.” – Danny Moy, Naib Presiden Eksekutif Pembangunan Korporat, Playstudios

Lebih daripada 28,000 permainan telahpun ditandai dan dikelaskan dalam Game IQ.

Untuk mengetahui lebih lanjut mengenai Game IQ kunjungi: https://www.appannie.com/en/insights/app-annie-news/introducing-game-iq/

Latar Belakang App Annie App Annie  ialah platform data mudah alih dan analitik yang paling dipercayai dalam industri.

Keywords: Electronics Gaming Computer Software Computer/Electronics Entertainment New products/services Data Analytics